
Plurimum  Reverendi ,  eximii ,  Consul - 

>  _ 

tissimi,  Experien  tissimi ,  Clarissi¬ 
mi  in  A cademia  Ruperto  -  Carola 
Docto  res,  Professores . 

Commilitones  egregii. 

Auditores  omnium  ordinum  honora¬ 
tissimi \ 

C3uodsi  unquam  argumentum  dignum 
festivo  et  solenni  die,  quem  hodie  cele¬ 
bramus  ,  et  materiei  momento  gravissimum 
et  vestris  studiis  convenientissimum  et 
vestrae  animi  contentioni  desideratum 
maxime  proferri  potuisset :  tum-  profecto 


I  ' 

8 

hoc  est,  quod  praecellentes  animi  humani 
dotes,  atque  eximias  facultates  naturae 
hominis  organicae  vobis  exponit,  quae 
eandem  aptissimam  reddunt,  ad  majora 
semper  et  majora  sese  perfectionis  fasti¬ 
gia  evellendi,  atque,  quod  brutorum  orga- 
ganismus  renuit,  ad  summum  rationis  gra¬ 
dum  emergendi. 

Neque  enim,  quod  empyrica  jamdum 

i 

absolvit  Physiologia,  argumentum  hic  re¬ 
sumere  denuo  mentis  sum ,  verum ;  quod 
usque  huc  nemini  concessum  fuit,  quod 
ad  hunc  usque  diem  indictum  est  ore  alio, 
Id  in  lucem  proferam,  et  quod  vobis  pro¬ 
posui  argumentum,  pro  studiorum  meorum 
ratione  evolvam,  ita  quidem,  ut  ex  physica 
corporis  humani  fabrica,  ex  corporis  media™ 
nismo,  ex  mutuis  ejusdem  in  organismum 
universalem  viribus  demonstrem ,  quem 
gradum  perfectionis  organismus  hominis 
jamdum  adeptus  sit,  et  demum  ulteriores 
etiam  vias  patefaciam ,  quibus  hic  organis¬ 
mus  perfici  ulterius,  et  ejus  facultates  non 
physicae  tantum,"  sed  et  mentales  augeri 

indies,  et  humana  species  cresceie  nobili¬ 
tate  et  spirituali  praecellentia  possit. 

Enim  vero  corporis  reale  organon  *) 
nexu  adeo  intimiori  cum  mentis  facultati¬ 
bus  unitur ,  ut  nuspiam  ne  vel  in  minimo 
spatii  organici  puncto  corpus  sine  anima, 
aut  mens  sine  materie  subsistat;  maxime 
ergo  in  errorem  .inducti  sunt  veteris  aevi 
philosophi,  qui  animam  a  materie  tanquam 
ens  absolute  diversum  secernebant,  et  mu¬ 
tuum  tamen  corporis  et  animi  nexum  et 
connubium  statuebant.  Hinc  absuidae 
theses  et  ridicula  excogitata  luere  philoso 
phemata,  quibus  spiritus  ex  una,  corpus  ex. 
altera  parte  parallelo  quasi  et  praestabi- 
lito  in  se  commercio  agere  sibi  persuade¬ 
bant.  Nos  absolute  differens  ab  animo  seu 
a  vi  movente  non  agnoscimus  organum  et 
quod  reale  est  et  objectivum  id  est:  cor¬ 
poreum,  ab  eo,  quod  vim  vitalem  et  sub¬ 
jectum  repraesentat,  relativa  tantum  dilfe 
i  entia  distat,  adeo  quidem,  ut  quantum 
excessus  gravitatis  in  materiali  excedit 
organo ,  tantum  lumen  gravitatem  in  dy~ 


io 

namicis  functionibus  superet  Hinc  men£ 
non  agit  nisi  organum  immutat,  et  orga¬ 
num  non  immutatur,  nisi  vi  organica 
diversimode  in  illud  agente. 

Ex  hoc  penitiori  et  mutuo  animi  in 
coipus  influxu  rationem  reddere  annitar, 
cur  notae  corporeae  animi  vires  porten¬ 
dant  et  corporis  conditio  ad  facultates 
animi  aptum  reddat  hominem ,  quin  imo 
ad  exercendas  superiores  mentis  facultates 
impellat. 

Vos  scientiarum  et  artium  Doctores 
eximii,  qui  in  honorifico  hoc  consessu 
congregati  est,  benignas  aures  dicenti  por¬ 
rigite;  in  quo  enim  omnis  vester  labor 
subsistit ,  in  quo  studiorum  vestrorum 
vertitur  cardo,  id  luce  clarius  vobis  ob 
oculos  ponam  argumentum:  demonstrabo 
nempe ,  hominem  ad  excolendas  animi 
facultates  esse  aptissimum ,  et  praecipuum 
ejus  officium  esse  debere  ut  has  facultates 
excolet,  spiritum  exornet,  amplificet  idea¬ 
rum  campum,  et  humani  tatis,  dates  extollat. 

Et  vos.  Egregia  ornatissimorum  juve¬ 
num  corona,  qui  festivo  huic  et  solenni 
actui  assistere  vultis,  dum  sermonem  meum 
attentis  auribus  hauritis,  id  deducetis  co¬ 
rollarium:  Nihil  nobis  gravius,  nihil  san¬ 
ctius  esse  debere  officium,  quam  mentem 
excolere,  literarum  incumbere  studiis,  bo¬ 
nas  exercere  artes,  atque  ita,  quo  usque 
possumus,  humanitatis  ad  culmen  eniti. 

Optimus  et  clementissimus  Princeps 
FRIDERICUS  CAROLUS  Magnus  Bada- 
rum  dux,  cujus  natalitia  octogesima  tertia 
laeti  et  memori  gratoque  animo  celebra¬ 
mus,  illustre  nobis  exemplum  praebet, 
quod  suspicere  et  sectari  omni  animi  con¬ 
tentione  debemus.  Primis  enim  annis,  an¬ 
tequam  thronum  conscendit  Marchio  Ba« 
densis,  ipse  literis  incubuit  et  itineribus 
institutis  ,  quae  in  ceteris  Europae  provin¬ 
ciis  artium  et  scientiarum  auxilio  effecta 
sunt,  vidit,  et  optima  quaeque  et  suis 
ditionibus  congrua  selegit  ut  populi  for¬ 
tunam  felicitatemque  afferret 


Tpse  princeps  omni  scientiarum  genere 
imbutus  est ,  neque  solum  primis  gustavit  , 
uti  mos  est  in  aulis  magnatum ,  scientias 
labris,  sed  etiam  intimum  scientifici  orga¬ 
nismi  adiit  sanctuarium. 

Memini  non  sine  summa  admiratione 
paulo  post,  cum  Jena  in  hac  academiam 
vocatus  fueram,  Principem  de  relativis  sexus 
differrentiis  rectiori  judicio  mecum  gravis¬ 
sima  momenta  communicasse,  ac  censores 
publici  ac  viri,  qui  unice  in  perscrutandis 
naturae  mysteriis  versati  fuere. 

Sed ,  quae  sibi  decori  et  emolumento 
ratus  est  esse  optimus  princeps ,  eadem 
etiam  beneficia  in  subditos  transferre  omni 
Studio  allabora vit.  Non  tantum  urbem, 
ubi  ipse  sedem  fixerat,  Musarum  sedem 
esse  voluit  et  hunc  in  finem  Lycea  artium 
et  studiorum  liberaliorum  Gymnasia  erexit, 
sed  et  quod  caput  est,  infimas  subditorum 
et  artificum  classes  studiis  id  est  principiis 
primis  artium  erudiri  voluit  persuasus  certe 
in  hoc  scientiarum  et  artium  studio  solum 

verum  divitiarum  fontem  et  felicitatis  in¬ 
exhaustum  thesaurum  recondi 


Adeste  ergo!  digne  celebremus  natali- 
tium  festum  diem  humanissimi  Principis , 
dum  humanitatis  praerogativas  dotes  animis 
repetentes  in  eo  toti  simus  ut  exemplar 
illustre  principis  secuti  ad  altiora  emer¬ 
gere  fastigia  omni  animi  contentione  stu¬ 
deamus. 


Homo  in  supremis  Animalium  sub¬ 
sistit  mundi  tellurici  fastigiis 
natura  praeditus  idonea ,  ut  Spi¬ 
rituum  immortalium  societati  jun¬ 
gatur. 

Dupi  ex  Auditores!  circa  Hominis  exor** 
tum  ventilatur  Mythus:  uterque  caligino¬ 
sae  noctis  priscorum  temporum  tenebris 
involutus.  Sunt,  qui  Hominem  ex  almi 
creatoris  inanibus  perfectissimum  prodiisse 
autumant,  eundem  vero  lapsum  in  delicta 
superiores,  quibus  exornatus  erat,  fa  culta- 
tates  deperdidisse ,  atque  paulatim  similio¬ 
rem  animali  naturae  characterem  induisse. 
Sunt  alii  denique,  qui  revera  hominem 
ex  terrae  squalore  generatum  luminis  in 
nati  praepotente  virtute  quasi  per  gradus 


ex  tellurica  immunditie  emersisse,  atque 
ita  etiam  nunc  ad  superiores  luminis  re¬ 
giones  tendere,  hominisque  speciem,  quo 
diuturnior  super  terra  existat,  crescere  no¬ 
bilitate,  moribus,  scientia,  et  virtute,  donec 
vivat  exutus  corpore  felix  et  beatus  in 
aevum  omne  perdurans. 

Quisnam  hic  opiniones  refellet  diver¬ 
sissimas  quisnam  commenta  perlustrabit  ? 
Quisnam  a  mendacio  veritatem,  lucem  a 
tenebris  secernet? 

Non  mihi  nimium  sumserim  Spartae 
A.  A.!  Si  Naturae  perscrutatori  soli  con¬ 
cessum  arbitror,  dubia  tollendi  quae  circa 
gravissimum  hoc  humanae  scientiae  obje¬ 
ctum  versantur,  nubes  et  caligines  abi¬ 
gendi  in  quibus  immersus  ille  est,  qui 
sibi  ipsi  relictus  solis  phantasiae  lusibus 
problema  resolvere  annititur. 

Natura ,  si  rite  m  phoenomenis  intellh 
gitur,  clare  nos  convincit,  esse  animalia 
omnia  revera  quoad  ejus  essentiale  inter¬ 
num  non  ex  tellure  progenitos,  sed  luminis 
ipsius  soboles  2).  Lumen  ipsis  internum 


est  principium,  et  externum  quasi  vestimen- 
tum  aut  si  mavis  involucrum  a  terra  desum- 
tum.  Hoc  essentiali  charactere  opponuntur 
plantis,  quibus  terrestre  principium  inter¬ 
num  est,  externum  autem  illud,  quod  lumi¬ 
nosum  et  coeleste  agnoscimus.  Infimum  ergo 
animal  perinde  ac  supremum  lumine  con¬ 
stat,  principio  gravitatis  domatum  atque 
coercitum,  et  si  animalium  classes,  ordines 
genera,  species,  quin  et  individua  lustremus, 

illud  nobilitate  cetera  antecellit,  quod  lu¬ 
minis  principio  maxime  libero  gaudet,  id 
est,  in  quo  vincula  terrestria  minimo,  quo 
id  potest  fieri  gradu  principium  luminosum 
per  se  intuiti  vum  et  intelligens  3)  cohibent 
et  quasi  includunt 

Inter  omnes  animatas  creaturas  nunc 
Homo  illa  est,  quae  luminis  excessu  dona-^ 
tur,  et  in  cujus  interno  sanctuario,  quod 
encephalum  dicimus,  purissima  luminis 
idea,  Dei  ipsius  simillima  prodit  imago. 
Potest  ergo  asseri  Naturam  humanam  prae 
ceteris  animalium  ordinibus  perfectissi¬ 
mum  ex  manu  creatoris  exiisse,  et  ulti- 

mum  ejus  opus  fuisse,  cum,  quae  sunt 
ante  eum  producti  animalium  tribus,  ten¬ 
tamina  tantum  videantur  producentis  na¬ 
turae  hominis  perfectissimas  formas  attin¬ 
gendi,  et  divinas  hujus  organismi  vires  pro¬ 
ducendi.  Verum  licet  homo,  hoc  sensu > 
quod  naturae  suae  essentia  in  purissimo 
lumine,  seu  idea,  divina  consistat,  et  de¬ 
mum  etiam  propterea,  quod  omnium 
animantium  primus  plus  ceteris  de  hac 
infinita  substantia  participet,  perfectissimus 
telluris  organismus  nominari  mereatur: 
attamen  nondum  in  eo  gradu  subsistit 
homo,  unde  ulteriores  versus  perfectioris 
naturae  dotes  prohiberentur  progressus, 
quin  imo  ex  perlustrata  humani  corporis 
fabrica  certum  deducitur  corollari  um,  esse 
hominem  quidem  inter  animantia  per¬ 
fectissimum,  sed  nec  semper  talem  sese 
exhibuisse,  et  tanta  dignitate  instructum, 
qualis  nunc  est,  et  ad  altiores  semper  et 
altiores  perfectioris  naturae  gradus  ascem* 
dere  posse* 

Naturae  philosophi  mythum,  qui  ho¬ 
minem  felicissimum  et  omni  culpa  libe¬ 
rum  in  Paradisi  hortis  degisse  perhibet 
verisimiliter  ita  explicant :  Fuisse  tum 
temporis  illum  planetae  nostrae  statum , 
ubi  orbita  circa  solem ,  quam  tellus  annuo 
spatio  peragrat,  cum  orbita  circa  proprium 
axem,  quam  motu  diurno  describit,  circulis 
concentricis  coineiderit,  id  est:  ubi  ecli¬ 
ptica  congruit  cum  aequatore. 4)  Terra  tuiic 
in  optima  versabatur  physica  conditione; 
ubique  in  calidis  et  temperatis  zonis  dies 
aequalis  nocti  erat,  et  sub  ipsis  polis  lumen 
per  totum  annum  nunquam  defecit 

Sub  tali  cosmicarum  rationum  statu 
alma  tellus  plantas  producit  ubique,  vege¬ 
tabilium  magna  copia  ex  sinu  ejus  effunditur, 
procreantur  animalium  corpora,  quae  lu¬ 
men  solis  progeniem  involvunt,  et  cor¬ 
poris  nobilitata  materies  puriori  spiritui 
coadunatur  5).  Homo  ergo  in  terrae  pri¬ 
mis  temporibus,  ubi  ecliptica  cum  aequa- 


tore  coinciderat,  felicissimus  ,  curarum  ter¬ 
restrium  expers,  animo  versus  creatorem 
elevato,  culpa  immunis,  sceleris  contem¬ 
ptor,  amator  scientiarum,  sectator  virtutis, 
boni  appetens,  malum  detestans,  pulcro 

|V  r 

inhians  considerari  debet 

-  *  '  fi  *  *  <  i  .  -  •  , 

Ast  ubi  orbita  circa  solem  ab  eadem 
orbita  circa  axem  sese  disjunxerat  6),  tunc 
cum  simplicitate  ingenua  simul  illa  san¬ 
ctitas  morum  evanuit,  peccatum  in  mun¬ 
dum  irrepsit,  innumerabilis  malorum  co¬ 
hors  e  Pandorae  pyxide  super  terram  ef¬ 
fusa,  hominem  in  medio  reponebant, 
ubi  seligere  malum,  amplecti  bonum  pos¬ 
set.  . — .  Sejuncta  enim  ab  orbita  terrae  or¬ 
bita  solis,  eadem  plane  ratione  et  sen¬ 
suales  corporis  adpetitus,  qui  vi  terrae 
tangentiali  respondent,  a  recti  bonique 
intelligentia,  qua  orbita  ipsissima  constat, 
sejungi  oportuit,  adeo  quidem,  ut  nunc 
sensus  externi  et,  quae  inde  enascuntur, 
adperceptiones  cum  sensuum  internorum 

et  rationis  praeceptis  continuo  conflictu 
sibi  opposita  dimicarent 

Ab  hoc  infelici  temporum  momento 
identitas  adperceptionum  sensualium  et 
mentalium  periit;  ex  una  parte  stetit  amor 
pulcri,  virtus,  recti  bonique  cognitio,  ex 
altera  mali  illecebrae,  ira,  vindicta,  ini¬ 
micitiae,  pravitas;  bono  malum,  deo  dia¬ 
bolus  opponebatur* 

Natura  humana  nunc  in  bivio  collo¬ 
cata  fuit,  aut  virtutem  sectari  et  fugere 
malum  potuit,  aut  malum  amplecti  et 
repudiare  bonum.  —  Ita  disjuncti  sunt, 
uti  sacrae  paginae  testantur,  a  filiis  Dei 
filii  hominum  ;  et  juxta  rationis  praepo¬ 
tentem  virtutem  cernebatur  detestanda  ad 
scelus  proclivitas.  Sensus  terrae  adper- 
tinent,  ratio  soli,  relativis  differen¬ 
tiis,  sensualitas  contra  rationem  dimicat, 
victa  in  filiis  mundi,  in  solis  autem  pro¬ 
genie  superatura. 

Fuere  tempora,  quae  antediluviana  di¬ 
cimus,  ubi  ita  despecta  et  abjecta  erat 
humana  species,  ut  brutorum  animantium 
naturae  non  aequivaleret  tantum,  sed  et 
infra  eandem  deprimeretur.  Argumenta 
ultra  omne  dubium  elata  nobis  exhibet 
anatomica  corporis  humani  perscrutatio. 
Reperimus  enim  per  totum  corpus  non 
rara  vestigia  degeneratae  vin  brutorum  na¬ 
turam  humanae  fabricae,  ita  ut  inter  multas 
rariores  excitem  species :  Existit  adhuc  in 
hominum  craniis  palati  a  ceteris  vix  non 
sejunctum  os,  quod  rudimentum  illius 
ossis  est,  quod  in  animalibus  plane  segre¬ 
gatum  os  intermaxillare  7)  dicitur,  aperto 
indicio:  aliquando  in  homine  maxillas, 
uti  in  brutis  magis  versus  anteriora  pro¬ 
trusas  fuisse ,  cranii  recedentis  amplitudine 
diminuta.  Est  et  in  musculis  brutae  na¬ 
turae  non  rarum  vestigium  musculus  plan¬ 
taris  pedis.  Anne  in  homine  tarsigrado 
aponevrosim  plantarem  trahere  et  tendere 
potest  8),  invenis  musculi  tendinem  cum 

tendine  Achillis  connatum,  argumento: 
aliquando  hominem  extremis  digitis  inces¬ 
sisse,  quod  alio  modo  fieri  non  potuit 
nisi  etiam  priore  extremitate  corpus  sufful¬ 
tum  fuerit.  Taceo  musculum  cutaneum  9), 
qui  toti  mammalium  cuti  insternitur, 
in  homine  s ese  versus  collum  et  capitis 
laterales  partes  retraxit,  aut  cranii  fronta¬ 
les  et  occipitales  regiones  insternit  Taceo 
auriculae  motores  carnes,  qui  in  corpore 
humano  subsistentes  officio  destituuntur, 
cum  in  mobilibus  animalium  auriculis 
functiones  suas  exerceant 10).  Quid?  quod 
in  sensuum  externorum  organo  cetera  prae¬ 
cellente,  ii>  oculo  hominis,  adhuc  mem¬ 
branae  nictitantis  seu  palpebrae  tertiae  qua 
bruta,  quae  a  lumine  plus  minus  abhorrent, 

4 

instruuntur  tanquam  relictum  brutalis  fa¬ 
bricae  rudimentum  perspicitur  Haec 

facta  clare  evincunt  dari  metamorphosin , 
qua  ex  mammalium  posterioribus  ordini¬ 
bus  ad  hominem  usque  gradus  datur,  adeo 
ut  reversus  in  brutalem  naturam  aeque 

possibilis  sit  ac  in  indolem  magis  spiritu¬ 
alem  adscensus. 

Nonne  hoc  factum  comprobatur  pere¬ 
grinatorum  testimoniis,  qui  degenerare  hu¬ 
manam  naturam  versus  medios  Africae  mon¬ 
tes,  et  versus  Uraliae  et  Caucasi  culmina 
crescere  nobilitate  perhibent?  12)  Quodsi 
a  promontorio,  quod  bonae  spei  dicitur, 
versus  interiores  Africae  regiones  iter  fit, 
primo  cultas  videmus  Europae  nationes 
littora  occupare  ab  eo  tempore,  quo  in¬ 
culti  Hottentottae  magis  in  interiores  Afri¬ 
cae  partes  recedere  coacti  sunt  Sequun¬ 
tur  hos  Hottentotas  Gonaguae.  * —  Caffri 
deqium  et  ab  his  originem  sumunt  homi¬ 
nes  feri  et  sylvatici,  quos  Boschmannen 
appellarunt  Hollandi,  qui  an  ad  humanam 
speciem  referendi  sint,  necne?  adhuc  in¬ 
ter  geographos  lis  est  Sequuntur  enim  in 
elatioribus  montium  lunarium  regionibus 
simillimae  degeneratis  his  ex  homine  erea- 
turis  simiarum  species,  familiae  simiarum 

Satyri  et  Sylvani ,  quos  Orang-Outang  et 
Mandril  adpellant.  . — .  Non  ita  cognitae 
sunt  regiones  horum  montium  boreales. 
Scimus  tamen  versus  occidentem  Aethio¬ 
pes,  versus  orientem  Arabum  feras  greges, 
hos  per  Mauros  in  Europeos,  iiios  per 
Turcomannos  in  Asiatas  transire. 

Sed  relinquamus,  A.  A.,  tristes  hos, 
quos  modo  vobis  pando ,  generis  humani 
in  errores  et  infortunia  lapsi  adspectus. 
Absorbeat  diluvium  filios  terrae,  prodeat 

i 

e  sinu  terrae  luna,  quae  reducat  eclipti¬ 
cam  versus  aequatorem,  et  summam  ge¬ 
neris  humani  ad  perfectiorem  naturam 
aptitudinem  inducat  Erigite  igitur  ani¬ 
mos,  et  qua  ratione  homo  ex  terrestri  se 
solvat  vinculo,  et altiora petens  coelestem 
pedentim  induat  naturam,  mecum  perpen¬ 
dite. 

(  v 

Lumen  est,  quod  a  sole  systematis 
mundani  per  infinitum  spatium  dispergi- 

tur,  quod  in  perfectissimo  terrestris  syste¬ 
matis  organismo,  homine,  purior  oritur , 
et  ideam  in  eo  divinam  constituit  Hoc 
lumen  tellurico  corpore  reconditum  est, 
et  per  chemicos,  qui  vitam  constituunt, 
processus  liberatur.  ■ — «  Licet  autem  hoc 
lumen  puriori  longe  radio  in  encephalo 
hominis  elucescat;  ac  sunt  solis  planetarii 
ac  ipsius  in  aere  oxygenio  deflagrantis 
phosphori  radii,  tamen  non  sub  hac  pu¬ 
rissima  forma  corporis  organismum  intrat, 
sed  sub  forma  longe  inferiori,  sub  forma 
aeris  vel  aurae  13)* 

Haurit  ergo  animal  lumen  terrestri 
basi  unitum  pulmonibus,  haurit  idem 
terram  luminoso  principio  junctam  canali 
cibario,  et  tum  dernun  se  uniunt  haec 
relativa  vitae  principia ,  si  lumen  cum 
terrestri  basi  in  reciproca  proportione  ex- 
istat  l4).  In  regno  animali  haec  cetera 
nobilitate  praecellere  recte  dicimus,  quae 
luminis  majori  copia  instruuntur. 

Primus  effectus  luminis  se  in  eo  mon¬ 
strat  ,  quod  gravitati  se  opponat,  et  cor¬ 
poris  materiem  a  terrae  superficie  elevet, 
et  quasi  a  vinculo  liberet  terrestri. 

Inter  mammalia  homo  solus  est,  qui 
trunco  perpendiculari  et  erecto  capite 
existat.  Sunt  inter  simiarum  perfectiores 
organismos  quidam,  qui  plantis  incedere 
erecti  annitantur,  sed  tamen  usque  in 
qua  tuor  extremitatum  digitos  concidunt. 

Homo  ceteris  animantibus  luminis  di¬ 
tiori  penu  instructus  maximam  corporis  a 
terra  liberavit  partem,  non  jam  amplius 
quatuor  ingreditur  pedibus,  sed  manus 
liberas  monstrat  insigni  ossium ,  ligamen¬ 
torum  et  musculorum  adparatu  prae  ce¬ 
teris  artubus  ad  motum  et  nervorum  tenu¬ 
issimorum  arteriarum  que  constanti  in 
digitorum  extrema  distributione  ad  tactus 
sensum  excolendum  maxime  idoneas. 

Credite,  A.  H.  maximas  esse  manuum 
ad  excolendam  perficiendamque  humanam 
speciem  partes.  Licet  enim  hic  tactus 
sensus  circa  objecta  solidiora  nos  instruat, 
directam  tamen  realis  et  idealis  momenti 
ideam  in  nos  infert,  quae  momenta  in 
animalibus  reliquis  non  tanto  inter  se 
discrimine  distant  ,  in  quibus  lingua  tan¬ 
tum  et  extremis  labris  tactus  fit,  eum  nervi 
extremitatum  solidis  ungulis  coerceantur. 

Ab  erecto  hominis  situ  multa  depen¬ 
dent  corporis  discrimina,  quibus  a  brutis 
homo  distat;  musculorum  in  suris  et  na¬ 
tibus  robur,  pelvis  majoris  retroversae  ma¬ 
jor  diameter  45),  spinae  dorsi  duplex  cur¬ 
vamen,  rotundior  costarum  in  thoracem 
capaciorem  transitus,  sterni  amplitudo, 
colli  vertebralis  columna  rectior  brevior. 
Capitis  situs  horizontalis ,  ossis  occipitis  a 
foramine  magno  major  distantia,  ligamenti 
nuchae  insigne  in  brutis  robur  in  homine 
in  fila  tenuiora  transitus  J6). 

Haec  sunt  necessaria  humanae  praecellen¬ 
tis  structurae  discrimina, sed  quod  maximum 
est  ?  A.  H.,  est  cordis  in  homine  immutatus 
situs  et  diversa  omnino  hujus  visceris, 
quod  inter  automaticae  vitae  organa  prin¬ 
ceps  est,  ad  vasa  majora  ratio. 

Ubi  enim  homo  primus  pedum  in¬ 
sistit  talis,  cor,  quod  apicem  versus  co¬ 
stas  inferius  direxit  in  animalibus,  nunc 
necessario  in  diaphragmatis  musculum  des¬ 
cendit,  et  ab  hoc  in  obliquo  situ  basi 
ejusdem  dextrorsum  et  sursum  versa  susten¬ 
tatur.  Arteria  aortae,  qua  in  brutis  ani¬ 
malibus  retro  versus  spinam  dirigitur, 
nunc  in  homine  corporis  erecto  situ  gau¬ 
dente  versus  caput  adscendit ,  et  si  etiam 
arcu  facto  truncus  aortae  in  cavo  medi¬ 
astini  posterioris  incurvatus  in  abdomen 
transit;  principales  tamen  rami  in  summo 
aortae  culmine  versus  caput  diriguntur. 

V  Pertinent  huc  arteria  carotis  cerebralis  et  su- 
belaviae  ille  ramus,  qui  vertebralis  dicitur. 

Haec  vasa  in  erecto  supra  plantam  homine 
a  corde  ad  cranii  basin  recta  et  perpen¬ 
diculari  linea  adscendunt,  in  bratis  ani¬ 
mantibus  autem  obliquo  ductu  versus 
caput  vehitur  alius  aortae  ramus,  quem 
superiorem  dicunt  anatomici,  et  hujus 
minor  ramus  ille  est,  qui  ad  encephalum 
transit17).  Stupenda,  A.,  cernetis  fabri¬ 
cae  transmutatae  miracula,  ut  primum 
hominem  erectum  statuatis;  enimvero  jam 
sanguis,  quod  ex  pulmonum  cellulis  pneu- 
mate  aereo  foetus  advenit  in  cordis  sini¬ 
stri  cavum,  per  aortae  carotidum  et  ver¬ 
tebralium  ductus,  qui  basi  cordis  a  per¬ 
pendiculo  respondent,  versus  cranium  im¬ 
pellitur,  et  in  vasis  minimis,  qui  rete  ple- 
xuosum  membranae  vasculosae  cerebri 
constituunt,  cumulatur.  Progignitur  ex  hoc 
sanguine  luminis  principio  onusto  systema 
illud  nerveum,  quod  in  animalium  ordi¬ 
nibus  frustra  suspicimus.  Prodit  cinereus 
cortex  et  medullaris,  cerebri  pulpa  ex  col¬ 
lectis  innumerabilibus  sanguinis  globulis. 

quae  tenuissima  tunica  in  nevrilema  trans¬ 
muta  ta  jam  non  amplius  sanguinem  vehen¬ 
tes  arterias  se  monstrant,  sed  sensiles  ner¬ 
vos  intimiori  nexu  cum  macrocosmo  con¬ 
juncti  1S). 

En,  Auditores,  humanitatis  nobilissi¬ 
mum  signum,  increscit  cranium,  et  for¬ 
nice  supra  faciei  ossa  facto  his  dominatur, 
et  superinsternitur,  recedit  mentum,  et 
maxillarum  et  narium  robur  diminuitur,  et 
sensus  externi  rationis  dominio  obsequun¬ 
tur,  encephalo  obteguntur. 

* 

»  '  . 

Haec  quippe  cerebralis  pulpa ,  quae  in 

cranio  accumulatur,  praecipuis  functioni¬ 
bus  dicatur,  colliculi  sensorii  impressio¬ 
nes  ex  nervis  sensuum  allatas  custodiunt, 
hemisphaeria  medullaria  has  impressiones 
digerunt,  id  est,  vario  modo  conferrunt, 
inter  se  et  differentias  procreant,  aut  com¬ 
binando  ideas  adpercep  donum  summas  in¬ 
tegrant;  — «  Systema  denique  vertebrale, 


quod  columna  vertebralis  specie  contine¬ 
tur,  ad  agendum  aptum  reddit,  et  impel¬ 
lit  animal. 

:  ' 

Homo  systemate  intellectivo  cetera 
animantia  longe  praecellit,  et  in  hoc  prae¬ 
rogativa  praeprimis  speciei  humanae  digni¬ 
tas  consistit  Sunt  enim  inter  animantia 
nonnulle  sensuum  majori  acumine  in¬ 
structa;  sunt  alia  magis  ad  motum  pro¬ 
pensa  et  robustissimo  musculorum  adpa- 
ratu  oneribus  ristissimis  sublevandis  paria. 

Homo  autem  ratione  praeditus  pervidet 

\ 

divinam  luminis  claritatem,  ideas  magno 
numero  suscipit,  confert ,  inter  se  compa¬ 
ratas  vario  modo  nectit,  differentias  im* 
pressionum  indagat,  invenit,  et  earundem 
summas  addit,  exhaurit.  Homo  igitur  ad 
altiora  tendit,  intelligit  rite  presentia,  prae¬ 
terita  astimat,  reminiscitur,  praevidet  et  cal¬ 
culat  futura.  Quae  enim  tanta  potest 
existere  ubertas  ingenii,  quae  tanta  dicen¬ 
di  copia,  quod  tam  sublime  et  pene  in- 

credibile  gemis  orationis,  quo  quisquam 
possit  innumeras  et  pene  divinas  humani¬ 
tatis  praerogativas,  non  dicam  complecti 
orando,  sed  percensere  numerando?  Atque 
omnes  istae  superiores  animi  facultates  in 

i 

reali  organismi  latere  se  repraesentant  sub 
hemisphaeriorum  medullarium  forma,  quae 
ex  sanguine  arteriarum  carotidum,  ex  cor¬ 
de  humano  perpendiculari  rectitudine  ad- 
scendentium  conflata  tanto  volumine  haec 
organa  in  ceteris  animantibus  superant, 
ut  medulla  cerebralis  ex  hoc  per  vasa  ca¬ 
rotidum  in  cranium  humanum  diffuso  sana- 
guine  praecipue  oriatur  19). 

Mirum  enim  et  plane  incredibile  vi¬ 
deri  posset,  hanc  eandum  materiem  albu- 
ninosam  oxygenatam ,  systematis  nervei 
pulpam  conficere ,  quae  penitus  oxy data  et 
omnino  combusta ,  pilos,  ungues,  ungula, 
ossa  et  cornua  animantium  constituit  u). 
—  Hinc  nitida,  vix  non  pilosa  et  tenera 
epidermide  tecta  est  humani  corporis 


superficies ,  cum  ductu  carotidum  major 
oxygenati  sanguinis  copia  in  cranium  ad- 
pellat  ad  encephali  partes  constituendas; 
econtra  versus  spinam  directa  aorta,  hunc 
oxygenatum  sanguinem  versus  omnem  bru¬ 
torum  animantium  diffundat  cutem,  et  hanc 
vel  in  pilos,  setas,  crines  vertat  pellem, 
ut  in  cane,  bove,  equo,  sue,  aut  demum  in 
cartilagineam  corneam  aut  fere  osseam  sub¬ 
stantiam, ut  in  hystrice,  erinaceo,  testudinum 
et  dasypi  diversis  speciebus,  in  quibus  en¬ 
cephali  et  systematis  nervei  pulpa  eadem 
ratione  diminuitur,  qua  cornea  substantia, 
aut  pilosa  cutis  augetur.  ?  Contemplemini, 
Auditores,  simiam,  turpissimam  profecto 
bestiam,  quae  hominis  formas  mentitur, 
quin  earumdem  proportiones  attingat.  N on¬ 
ire  haec  ratione  et  intellectu  reliqua  superat 
animantia,  atque  cornibus  caret  et  ungulis 
et  pilis  non  ubique  obsita,  clunibus,  pe¬ 
ctore,  mammis,  facie  nuda?* — Verum  equi¬ 
dem  his  meditationibus,  quae  intimum 
spiritus  cum  corpore  nexum  aperte  decla- 

rant,  finem  impono,  jure  veritus,  ne  liis 
disquisitionibus,  quae  quidem  studia  me 
delectant  et  recreant,  vestra  patientia  abu¬ 
tar.  Hoc  autem  permittatis,  oro,  ut,  qua 
latione  diversa  encephali  systemata  in  di¬ 
versis  hominum  individuis  exculta  huma¬ 
nitatis  notam  iisdem  imprimant,  agnosca¬ 
tis. 

Qui  motorium  systema  excolunt,  sunt 

revera  inter  homines  classis  infima.  Per- 

...  ■  \ 

\ 

tinent  huc  opificum,  rusticorum  servile 
genus.  His  pro  ratione  opificii  situs  cor» 
poris  a  rectitudine  deflectens,  encephali 
minor  copia,  s}7stematis  medullae  spinalis 
nervorum  egredientium,  musculorupi  et  os¬ 
sium  maximum  robur.  Qui  systema  ex¬ 
colunt  adperceptivum potius,  observatores, 
multo  praestant  iis,  quos  modo  recensui, 
his  adperceptio  vivida  organa  sensuum,  col¬ 
liculi  sensorii,  nervi  encephali  excellunt 5 
corporis  robur  diminuitur. 

Qui  vero  systema  excolunt  intellectivum, 
liomines  per  excellentiam  dici  merentur;  in 
his,  licet  externum  corporis  robur  decrescat, 

t 

licet  et  ipsi  sensus  langueant,  et  sensuum 
organa  vitio  laborent,  attamen,  quod  sum¬ 
mum  et  divinum  est,  animale  organum  in¬ 
crescit,  grandescit  cranium,  et  super  ocu¬ 
lorum  orbitas  late  insternitur,  hemisphaeri¬ 
orum  medullarium  lobus  uterque  augetur, 
frons  latescit  et  elevatur.  Nasus  recta  in  fa¬ 
ciem  producitur,  recedunt  orbitae,  et  maxil¬ 
larum  ac  genarum  moles  diminuta  sub  cranii 
producto  volumine  retrogreditur,  micat  ' 
oculorum  lumen,  faciei  serenitas,  oris  amo¬ 
enitas  et  suavitas  rotundiore  mento  pede- 
dentim  in  collum  undulato  motu  transit. 
Est  haec  physionomia,  quam  Graecorum 

dicimus,  in  illustrium  veteris  Graeciae  viro- 

\  * 

rum  capitibus  conspicua,  quae  insigne  hu¬ 
manitatis  decus  exquisitiori  hac  cranii  ad 
faciem  ratione  exprimunt,  quam  111.  Cam- 
perus  angulo  metitur,  qui  lineis  circum¬ 
scribitur,  quarum  una  ab  eminentia  fron- 

tali  versus  dentem  caninum,  altera  per 
meatus  auditorii  externi  medium  ducta, 
cum  linea  modo  memorata  in  ipso  dente 
confluit  Quo  major  hic  angulus,  eo  pul- 
crior,  eo  humanior  est  facies ;  quo  minor 
autem  et  acutior  hic  angulus  est,  eo  magis 
versus  brutalem  fabricam  physionomia  ho¬ 
minis  recedit  Exempla  praebent  crania 
Aethiopum ,  Caffrorum ,  Hottento tarum , 

Californensium  etc.,  si  cum  Asiatis,  prae- 

* 

cipue  Georgianis  et  Circassiensibus,  demum 
et  cum  Europeis  conferantur. 

« 

Haec,  quae  m  odo  retuli ,  facta  et  phae¬ 
nomena  vos  convincent,  A.  A.,  esse  huma¬ 
nitatis  praerogativam  in  luminis  purissimi 
excessu  super  gravitatem,  seu  materiem 
reponendam.  Hoc  autem  divinum  coe¬ 
leste,  infinitum  principium  sub  aurae  in¬ 
feriori  forma  hominis  corpus  intrare,  in 
omnibus  organis  abundare ,  nerveum  autem 
systema  et  praecipuas  centrales  ejusdem 
partes,  encephali  nempe  hemisphaeria  illa 

organa  esse,  in  quibus  purissimum  lumen, 
divina  idea,  liberetur,  et  per  totum  orga¬ 
nismum  radiat. 

Simul  autem  hoc,  quod  hominem  no¬ 
bilitat,  purissimum  lumen,  extensiori  et 
ampliori  praecipue  nerveo  systemate  con¬ 
tineri,  liberari,  atque  hoc  systema  ip¬ 
so  scientiarum  et  bonarum  artium  studio 
ampliari  et  in  majus  volumen  extendi. 


Quae  cum  ita  sint,  A.  A.,  cum  humani¬ 
tatis  praerogativa  potissimum  est,  quo  hoc 
terrarum  loco  potiri  possimus,  bonum,  cum 
hac  dignitate  investire  nos  ipsi  debeamus 
excolendo  bonas  literas  et  artes;  in  eo  toti 
simus ,  omni  anhni  studio  allaboremus, 
ut  mentem  scientiis  exornando  humanita¬ 
tis  assequamur  fastigia.  Non  enim  men¬ 
tem  tantum  exornamus,  animum  spirituali 
ditamus  peiiu,  sed  et  corporis  rectum  sr 

tum  ?  artuum  proportionem  ,  capitis  ratio¬ 
nem,  cranii  ad  faciem  mensuram,  puicram 
humanam  placentem  inde  consequimur.  Ad 
opificia  sese  abjiciat  infima  classis  nostri 
generis ,  mercatticae  se  dedant  alii,  et  maris 
et  portus  emetiantur,  ut  sibi  divitias  pa¬ 
rent,  alii  se  militiae  adscribant,  arma 
tractent,  devastent  urbes,  regiones  depo¬ 
pulentur  ;  Nos,  ad  lite  rarum  et  bonarum  ar¬ 
tium  studia  assidue  incumbamus,  certi: 
humanitatem  ,  uti  eadem  ex  animali  prodiit 
natura,  ita  neglectis  iis,  quae  spiritum  exor¬ 
nant,  studiis  aeque  facile  in  brutorum  in¬ 
dolem  degenerare,  ac  angelorum  nunc  sese 

i 

approximare  valeat  choris., 

Extollamus  igitur  hodierno  die  huma¬ 
nissimi  Principis  in  rempublicam  litera- 
riam  merita,  qui  antiquissimam  hanc  Mu¬ 
sarum  sedem  belli  injuriis  devastatam  li¬ 
berali  munificentia  restauravit,  qui  extor¬ 
res  patria  Musas  revocavit,  et  regia  dote 
de  novo  instruxit.  Non  enim  Principum, 

quos  vera  decorat  humanitas ,  hoc  opus , 
ut  thesauros  colligant,  ut  subditorum  in¬ 
hient  crumenis ,  nec ,  ut  in  campis  Martiis 
virtute  et  animo  excellant,  urbes  et  pro¬ 
vincias  devastent,  et  terrarum  orbem  exer¬ 
citui  subjiciant,  sed  in  hoc  onnes  sint 
Principes ,  ut  humanitatem  extollant. 

Qui  homo  est  Princeps,  in  uno  omnis 
est;  est  Rex  et  Imperator,  Paterfamilias et 
Belli  dux,  neque  vero  unum  attributum  alte¬ 
rum  superat,  sed  potius  intra  debitum  termi¬ 
num  alterum  altero  restringitur.  Supercilium 
regis  amore  patris  moderatur,  crudelitas  mi¬ 
litis  lenitur  bonitate  protectoris, virtus  et  ani¬ 
mus  belliducis  ratione  et  ingenio  impera- 

i 

toris  devincitur,  atque  ita  non  est  opus,  A.  A., 
ut  in  rege  heroem  suspiciamus,  aut  in 
imperatore  defleamus  devastatorem ,  mili¬ 
tem,  sed  potius  in  omnibus  operibus  coga¬ 
mur,  ut  hominem  laudemus,  amemus,  aesti¬ 
memus,  extollamus. 

Quare ,  o  Juvenes  optimi,  qui  in  hac 
Musarum  sede  confluxistis,  ut  scientiis  et 
bonarum  artium  studiis  vos  exornetis,  nolite 
quaeso  antequam  propaedeutica  gustastis  et 
philosophica  doctrinarum,  quibus  erudiri 
debetis,  elementa,  ad  practica,  ut  ajunt 
properare  studia,  et  panis  lucrandi  ergo  sol¬ 
liciti  esse.  Credite  mihi,  perversum  esse  hoc 
ad  scientiarum  fastigia  iter;  curis  terrestribus 
omnino  solutum,  adferte  ad  studia  animum, 
et  persuasi  estote,  illum,  qui  liberas  artis 
et  scientiarum  studia  rite  persequitur,  rei 
familiaris  inopiam  nunquam  esse  perpessu¬ 
rum* 

Est  scilicet  hoc  scientiarum,  in  quo  om* 

.*  r  •  t  • 

lies  disciplinae  fundantur,  organon,  quod 
divinus  humanitatis  restaurator  regnum  dei 
adpellavit.  Quaerite  hoc?  et  cetera  vobis 
omnia  adjicientur! 


Dixi. 


A  N  I  M  A  D 

VEKSIONES 

i.)  Diversissimae  sane  sunt  philosophorum  de 

mente  opiniones.  Sunt,  qui  spiritum  illum,  id  est, 
ens  simplex  defendant,  quin  iidem  ipsi  de  spiritu  / 
seu  simplici  spatium  non  implente  ne  ideam  quidam 
habeant.  Alii  eandem  sedem  figere  in  encephalo, 

alii  in  encephali  diversis  partibus,  v.  g.  in  corpore 
calloso  ut  Willisius ,  aut  in  glandula  pineali,  uti 
Cartesius,  opinabantur.  Sunt  denique  alii,  qui  du¬ 
plicem  animam  assumunt,  quarum  alia  sensitiva  di¬ 
citur,  intellectiva  altera,  uti  Stahl  et  ejus  asseclae. 

Haec  sententiarum  circa  mentis  sedem  et  naturam 
farrago  tanta  est,  ut  quispiam  sibi  proprias  hujus 
entis  imagines  finxerit.  —  Tempus  erat,  quo  cum 
multis  aliis  metaphysicis  commentis  simul  etiam  ani¬ 
mae  per  se  juxta  viventem  organismum  existentia 
negaretur,  neque  quidquam  de  ea  praediceretur,  quod 
non  de  universali  mundi  anima  valeret.  Nulla  enim 
existit  materies,  nullum  corpus,  nullus  orga^smus , 
qui  non  vivat,  id  est,  gravitate  seu  terrestri  basi 
adpareat,  et  intrinseco  basi  terrestri  luminis  princi¬ 
pio  agat.  —  Sunt  hae  (gravitas  nempe  et  lumen)  vires 
propriae  fundamentales  universi,  et  revera  cosmoge- 

nicae.  Oportet,  ut  in  quovis  spatio  sibi  uniantur, 
ut  spatium  efforment  et  materiem  constituant. —  Quo 
minor  proportio  principii  tellurici  erga  luminosum 
s.  solare  in  dato  spatio  adest;  eo  minor  materiei  con¬ 
geries  ,  eo  major  virium  quantitas  in  hoc  ipso  spatio 
dominatur.  Ita  si  de  terrae  centro  procedamus,  has 
virium  fundamentalium  rationes  respicientes,  videmus, 
metalla  et  earundem  mineras  densitate  corporis,  non 
virium  actione  praecellere,  ita  per  saxa,  rupes,  lapi¬ 
dum  matrices ,  demum  silex ,  aluminis  terra  et  cal¬ 
caria  prodit,  dissolvitur  in  arenam,  granites  et  rupes 
immensae  in  atmosphaerae  culmina  protensae  in  pul¬ 
verem  fatiscunt.  Inde  generatur  humus ,  plantis  pro¬ 
creandis  idoneus. 

Ut  scilicet  hic  primus ,  et  quidem  telluricus  orga¬ 
nismus  planta  scilicet  seu  vegetabile  oriatur,  non  est 
opus,  ut  vis  tertia  accedat,  verum  sufficit,  ut  cres¬ 
cant  luminosi  erga  terestre  principium  rationes.  Pro¬ 
dit  tum  individuum  organicum,  cujus  infinita  vis  a 
sole  mutuata  materiem  telluricam  in  dendriticam  for- 
nam  elevat  et  construit. 

Patet  exinde ,  animam  a  corpore  diversam ,  id  est, 
disjunctam  non  dari,  sed  ex  una  parte  corpus  ani¬ 
matum.  ex  altera  vero  animam  corpoream  statui  de¬ 
bere.  #In  hoc  enim  radicatur  idea  vitae ,  ut  organis¬ 
mus  manifestetur  et  agat.  Manifestatur  autem  ,  ubi 
corpus,  id  est,  materies  vim  intrinsecam  excedit,  id 
est*  ubi  gravitate  lumen  superatur;  agit  vero,  ubi 
contrarium  evenit,  id  est,  ubi  lumen  gravitatis  vim» 

cula  rumpit,  et,  quae  est  sua  natura,  in  infinita  ra¬ 
diat  spatia. 

Neque  etiam  ille  vitae  notionem  rite  concepit, 
qui  prodeuntes  ex  se,  corpus  et  animam,  relativis 
quasi  differentiis  sibi  oppositas  autumatur,  verum 
ille  demum,  qui  in  uno  eodemque  identitatis  puncto 
mutuo  unitas  sibi  universi  vires  considerat,  oscillan- 
tes  quidem  ita,  ut  jam  gravitas  in  organo,  jam 
lumen  in  functione  appareat,  sed  non  disjunctas,  ast 
potius  ad  unum  idemque  punctum,  quin  in  eodem  sub¬ 
sistant,  usque  colliniantes. 

Quodsi  nunc  de  anima  statui,  quidquam  naturae 
philosophus  velit,  utique  diversam  in  diversis  corpo¬ 
ris  partibus  reperiet.  Est  etenim  functioni  par  et 
analoga  anima.  Haec  magis  gravitate  vincietur  in, 
osse,  ligamento,  cartilagine ?  ubi  inferiores  vitae  motus 
subsistunt ,  quam  in  musculo ,  membranis  et  vascu¬ 
loso  systemate,  hic  enim  liberior  jam  luminis  poten¬ 
tia,  gravitate  non  ita  coercetur.  Demum  in  systemate 
nerveo  lumen  magis  magisque  terrestribus  liberatur  vin¬ 
culis,  ita  quidem,  ut  in  encephalo,  quantum  quidem 
potest,  purissimum  exhibeatur  lumen,  quod  solis  radios 
claritate  longe  antecellit.  Hoc  lumen  vinculis  terre¬ 
stribus  vix  non  liberum  se  ipsum  intuetur ,  et  est  illa 
anima  ,  quae  intellectiva  et  spiritualis  dicitur ,  parti¬ 
cula  (si  ita  dici  ames)  substantiae  infinitae ,  et  divi¬ 
nae  ideae  svmbolum. 

Est  quidem  haec  luminis  vis,  quam  alii  repulsivam 
vocant,  immediate  a  sole  systematis  planetarii,  ad 

quod  nostra  etiam  tellus  adjungitur  derivanda,  ast  est  sol 
noster  sol  subordinatus,  et  dependet  ab  infinito  corporum 
solarium  ordine,  inter  quae  solis  centralis  divina 
majestas ,  intelligentiae  et  rationis  primarius  focus 
adoratur. 

Hujus  solis  centralis  radii  purissimi  si  sint,  per 
infinitum  radiant,  et  omne  implent  universum.  Deo 
igitur  omne  praesens  —  sicut  Deus  ubique  ;  neque 
enim  hic  spatium,  neque  tempus,  sed  unum  et  infi¬ 
nitum  idem.  Ast  quo  magis  hic  luminis  per  univer¬ 
sum  protensus  purissimus  radius  planetaria  gravitate 
coercetur ,  20  magis  se  sistit  intuenti  spatium  et  tem¬ 
pus,  et  unum  et  absolutum  idem  differentiis  corre- 
lativis  concipitur. 

Anima  creaturarum  igitur  eo  tantum  respectu  fini¬ 
ta  dici  debet,  quod  ejus  infinita  vis  planetaria  gravi¬ 
tate  coerceatur.  —  Sed  id  non  obstat ,  eandem  ipsam 
animam  liberari  posse  his  vinculis  corporeis  et  mate¬ 
rialibus  ,  ut  eadem  in  Deo  ipso  soli  centrali  tandem 
iterum  colligatur.  Ejusdem  enim  essentia  est  infinita, 
aeterna  et  incorruptibilis. 

2)  Animalia  non  esse  ex  terra  progenita ,  sed 
luminis  ipsius  soboles ,  primus  ego  ex  rationibus  dy- 
namicis  deduxi  in  Annalibus  rei  literariae  Heidelher- 
gensihus  (cf.  Ann.  Heid.  Ann.  I.  Fasc.  V.  p.  5.  ff.) 

Est  hoc  unicum  et  essentiale  inter  plantas  et  ani¬ 
malia  discrimen.  Sunt  nempe  plantae  ex  telluris  ma¬ 
terie  procreatae ,  quae  luminis  expansiva  virtute  in 


varias  formas  transmutatur,  et  super  terrae  superficiem 
adscendit :  plane  contrarium  dici  debet  de  animalibus* 
Hae  creaturae  non  ex  terra  gignuntur ,  sed  sunt  ex 
sole  in  terram  advenae.  Principium  luminis  ipsis  in¬ 
trinsecum  est ;  et  est  in  animalibus  inferiorum  ordi¬ 
num  principium  movens,  et  eorundem  anima  mate¬ 
rialis  sensitiva.  — -  Ast  in  animalibus  superiorum  or¬ 
dinum  est  idem  principium,  liberum  magis,  id  est, 
minus  gravitate  domatum,  intelligentiae  et  rationis 
lumen  se  ipsum  intuens  et  divinam  sistens  ideam. 

Hoc  discrimen  liquido  ex  ordinatione  virium  in  uni¬ 
verso  deducitur.  Duplex  nempe  vis,  attractiva  et  re- 
pulsiva,  unice  dominantur,  et  ex  eorundem  virium 
mutua  in  se  actione  innumerabiles  oriuntur  phaeno¬ 
menorum  differentiae,  quae  vitam  universi  constitu¬ 
unt.  —  Vita  autem  consistit  in  absoluta  manifestatio¬ 
nis  et  actionis  idea.  —  Quodsi  ergo  de  vita  macro- 
cosmi  sermonem  habemus,  massas  et  corpora  coe¬ 
lestia  ut  apparenter  objectiva,  motum  autem  ut  ani¬ 
mam  consideramus.  Atqui  duplex  hic  motus  seu  anima 
planetarum  est.  Primus  est,  quo  circa  axem  globus 
rotatur,  alter,  quo  circa  solem  centrale  systematis 

corpus  planeta  circumvolvitur,- —  Si  nunc  motus  circa 
axem  continuatur,  is  eo  fortior  sit  oportet,  quo  ma¬ 
gis  mota  materies  a  centro  distat,  ergo  in  superfi¬ 
cie  terrae  maximus,  atque  idcirco  etiam  rarior,  ibi 
materies  in  plantarum  figuras  et  formationes  transit, 
*—  Plantis  ergo  terrae  materies  interna,  solis  radii 
externi.  Ast  animalia,  motus  secundi  soboles,  oriun- 

tur  ex  projectione  corporum  planetarum  circa  solem. 
Hic  sol  in  centro  reponitur,  terrae  autem  massa  el- 
lipseos  format  peripheriam ;  haec  configuratio  etiam  in 
animalia  transit ,  et  in  interiori  animalium  anima  est, 
exterius  eadem  corpore  circumcingitur. 

Hanc  veritatem  facile  est  etiam  observationibus 
stabilire.  Plantae  enim  omnes  ,  si  lumine  illustrantur, 
et  vitam  energeticam  agunt,  aura  cxygena  circumcin¬ 
guntur,  qui  aer  oxygenus  non  ex  plantarum  corpore 
extricatur,  sed  ipsis  vegetabilibus  externus  est,  et  ab 
aeris  lenta  cum  materie  vegetabili  combustione  oritur, 
i —  Nunc  autem  experimentis  evictum  est,  esse  aerem 
oxygenurn  revera  lumen  terrestri  basi  vinctum.  Hinc 
concludere  licet,  lumen  plantis  externum  esse,  inter¬ 
nam  autem  eorundem  substantiam  a  telluris  materie 
oriundam  esse. 

Aliter  se  res  habet  in  animalibus.  Inter  simpli¬ 
cissima  animantia  merito  numeres  chaos  infusorium , 
et  volvocem  globatorem.  Hic  ex  vesicula  constat, 
quae  interius  aerem  recludit,  exterius  albumine  cingi¬ 
tur.  * — •  Si  tales  globuli  in  aqua,  cui  innatant,  coeunt. 
Oriuntur  hydrae,  vorticellae,  et  aquae  dulcis  mollusca 
microscopica.  Quidni  dicamus  eodem  modo  et  cetera 
animalia  gigni :  primo,  quae  mari  innatant,  fuci  et  zoo- 
phyta ,  demum  etiam  vermes,  mollusca,  crustacea, 
pisces,  amphibia,  volucres  et  mammalia.- —  In  sangui¬ 
ne  enim  et  lympha  horum  animalium  sernper  adest 
elementum  animale,  aer  s.  lumen  vesicula  alhuminosa 
reclusum.  Hic  aer  in  ipso  animali  corpore  in  aetlierem 


49 

convertitur,  ubi  nerveum  intrat  systema,  demum  in 
luminis  purissimos  radios  dissolvitur  in  encephali  in¬ 
ternis  penetralibus  hominis  inter  animalia  primatum 
tenentis. 


3)  Anima  brutorum  ab  anima  humana  in  hoc  ma¬ 
xime  differt,  quod  in  encephalo  animalium  vitali  pro¬ 
cessu  liberati  luminis  radii  impuriores  sint,  id  est 9 
magis  adhuc  basi  terrestri  circumdati,  quam  in  ho¬ 
mine.  Ratio  primaria  in  majori,  qui  in  corpus  huma¬ 
num  transit,  oxygenii  copia  quaeri  debet.  Hoc  enim 
principium  gassiforme  vere  est  (pooccpopov ,  lumen  in¬ 
cludens,  atque  hinc  gravitati  renitens  ;  in  homine,  ubi 
magis  ac  in  celeris  animantibus  accumulatur,  orga¬ 
nismum  a  terrestri  magis  vinculo  liberat,  qui  idcirco 
erecto  inter  cetera  animalia  situ  gaudet,  et  cujus 
extremitates  thoracicae  in  manus  evolvuntur.  Caput 
in  eminentiori  vertebralis  spinae  loco  aequilibratur  3 
cum  in  brutis  idem  in  anteriori  spinae  parte  fortiori 
nuchae  ligamento  firmiter  alligetur.  Cor  in  homine 
basin  versus  yaput  dirigit,  et  ex  aortae  culmine  pro¬ 
cedunt  carotides  sanguinem  oxygenatum  et  principio 
luminis  foetum  versus  cranii  caput  impellentes,  cum  in 
animalibus  cordis  basis  et  ex  eodem  procedentes  utri- 
usque  aortae  trunci  versus  spinam  dirigantur,  et  san¬ 
guis  arteriosus  minus  versus  caput,  quam  versus  reli¬ 
qua  corporis  organa  cursum  instituat.  Ex  hac  ratio¬ 
ne  oxygenus  aer,  qui  in  pulmonum  cellulis  hauritur, 
in  hominis  cranio  terrestri  basi  exuitur,  et  in  ence- 

phalo  micat  purissimum  lumen.  In  animalibus  autem 
processu  vitali  automatico  major  copia  impenditur  , 
in  quo  lumen  non  ita  terrestri  basi  exuitur  ,  et  sub- 
specie  calorici  avolat,  cum  eadem  terrestris  basis  con¬ 
densetur,  et  piles,  pellem,  cornua,  cornea  integu¬ 
menta,  ossei  systematis  coagmentatam  massam  etc. 
producat.  Licet  ergo  in  homine  ut  in  ceteris  anima- 
libus  oxygenum  principium  in  expausae  aurae  specie 
in  sanguinem  intret,  et  globulos  formet  intus  aura, 
extus  albuminoso  involucro  compositos ;  in  homine 
tamen  luminis  principium  ex  his  globulis  liberatur 
purissimum ;  in  brutis  animalibus  autem  magis  mi- 
nusve  terrestri  basi  devinctum,  atque  hinc  impurius  et 

magis  caliginosum,  id  quod,  etiam  celeberrimus  olim 

encephali  humani  scrutator  Thomas  PVillisius  conpa- 
rando  ,  mentem  humanam  cum  anima  brutorum  diserte 
innuere  videtur.  Ex  aere  enim,  igne  et  lumine  con¬ 
flatam  esse  animam  brutorum,  quae  etiam  hominis 
sensitiva  ac  vitalis  est,  proin  materialem  et  sensiti¬ 
vam,  humanam  autem  mentem  spiritualem  et  divini¬ 
tus  ortam.  Videas,  quae  huc  pertinent,  et  tam  in- 

genio  quam  veritate  excellunt  in  libro  de  anima  bru - 
torum  in  TViliisii  oper.med .  et  physicis.  Lugd  1676, 
Tractat,  prop.  annexo. 

4)  Ubi  ILclipbica  congruit  cum  aequatore. 

Organismi  universalis  leges  constanti  ordine  etiam 
in  organismis  individualibus ,  quae  planetam  nostrum 
incolunt,  repeti  et  quasi  reflecti  debere  neino  sanus 

inficiabitur  physiologus.  Homo  inter  omnia  animalia 
spiritu  puriori  et  ratione  instructus  vel  maxime  ob¬ 
temperat  motui  terrae  circa  centrum  planetarium , 
quem  in  sole  nostro ,  qui  licet  sit  sol  inferioris  or¬ 
dinis,  merito  suspicimus,  ita  quidem,  ut  quod  attri¬ 
buta  ejus  spiritualia  attinet,  magis  orbitae  annuae, 
et  quod  sensuales  appetitus  et  corporeas  proprietates 
respicit,  diurnae  terrae  circa  proprium  axem  orbitae 
respondeant»  Nunc  autem  ex  astronomorum  observa¬ 
tionibus  liquet,  motum  terrae  annuum  ratione  habita 
ad  rotatori um  telluris  circa  axem  motum  perpetuo 
immutari,  adeo  ut  ecliptica  in  puncto  vernali  alio  at¬ 
que  alio  quovis  anno  secet  aequatorem ,  et  angulus 
eclipticae,  quem  cum  aequatore  perficit,  minimo  in¬ 
tervallo  crescat.  Certum  ergo  est,  fuisse  aliquando 
tempus ,  ubi  orbita  terrae  circa  solem  cum  orbita  circa 
axem  coinciderit,  et  hoc  tempus  telluri  ideo  felicissi¬ 
mum  contigisse  facile  quisque  agnoscet ,  qui  aequa¬ 
biles  et  non  immutatas  attractionis  et  repulsionis  vi¬ 
res  per  totam  planetae  superficiem  dominatas  perspe¬ 
xerit.  Enimvero  in  omnibus  terrae  plagis  perpetuis 
tum  fruebantur  animalia  veris  deliciis,  et  licet  sub 
aequatore  intensior  caloris  gradus  dominabatur,  tamen 
idem  dierum  brevitate  decrescere  noctu  debuit,  econ- 
trario  in  iis  regionibus,  ubi  obliqua  sphaera  calor  nun¬ 
quam  ad  eum  gradum  increscere  potuit,  quales  ob 
dierum  auctam  longitudinem  aestatis  tempore  esse  solet. 
Sed  nec  tantum  frigoris  robur  superficiem  harum  re¬ 
gionum  obstringere  poterat,  cum  sol  semper  per  lio- 

ras  duodecim  supra  horizontem  versetur,  quo  necessario 
accidit,  ut  media  semper  caloris  temperies  dominare¬ 
tur,  neque  tantae  tempestatum  et  climatum  differentiae  et 
vicissitudines  orirentur, unde  generis  humani  morbi  et  ae¬ 
gritudines  et  animi  et  morum  perversitas  necessario  oriri 
debuit.  Quin  imo  in  sphaerae  verticalis  regionibus 

solare  lumen  nunquam  in  tali  globi  terrestris  statu 
deficere  debuit,  sed  corpus  solare  medium  polo  bore- 
ali ,  medium  autem  polo  australi  illucescebat,  adeo 
quidem ,  ut  in  loca  ab  aequatore  maxime  dissita  radii 
quidem  maxime  obliqui  propagati  fuere,  sed  per  to¬ 
tum  etiam  annum  continuo,  quin  nox  ulla  aut  tene¬ 
brae  intercesserint,  insequi  sese  et  accumulari  debue¬ 
rint.  Ob  refractiones  enim  terrestres  solis  globus  uti 
pyramis  ignea  incolis  borealibus  et  australibus  appa¬ 
ruit,  quam  horizontem  circum  ambire  annuo  quovis 
motu,  et  hoc  peracto  cyclum  de  novo  inchoari  opor¬ 
tuit. 

5)  Corporis  nobilitata  materies  puriori  spiritu 
coadunatur. 

Est  inter  organismos  individuales  suus  cuique  typus, 
qui  a  gradu  dependet ,  quem  materies  terrestris  in 
construendo  hoc  corpore  assumsit.  Est  cuique  orga¬ 
nico  corpori  sua  cuique  vis  et  agendi  potentia,  quae 
a  luminis  plus  minusve  liberi  dependet  efficacia.  Nunc 
assero  :  quo  magis  efficax  et  energetica  est  organismi 
cujuscunque  demum  vita,  eo  magis  nobilitata  est 
materies ,  ex  quibus  tale  corpus  organicum  constru- 

ctum  est.  Ab  hac  enim  materiei  dignitate  dependet, 
quod  idonea  ea  sit,  ut  puriori  lumini  uniatur.  Sed 
unde  haec  materiei  dignitas,  nisi  quod  eadem  majori 
gradu  vi  infinitae,  quae  est  repulsiva  solis,  nectatur? 
Hinc  metalla,  saxa,  lapides  qua  tales  organismum 
individualem  constituere  nequeunt,  quia  attractivae 
et  limitantes  telluris  vires  illas  ex  infinita  sphaera 
propagatas  coercent.  Ast  si  eadem  haec  firmioris  com¬ 
pagis  et  densissimi  nexus  corpora  ad  telluris  protra¬ 
huntur  superficiem,  aereus  statim  illos  circumdat  spi¬ 
ritus ,  et  cum  aere  oxygeno  deflagrare  incipiunt,  cin¬ 
guntur  aura  metallica ,  et  produnt  galvanisini  phae¬ 
nomena.  Quodsi  longiori  tempore  atmosphaerae  ter¬ 
restri  et  solis  influxui  exposita  fuerunt,  massa  eorun¬ 
dem  relaxatur,  rarefit,  et  demum  in  pulverem  fatiscit. 
Sub  tali  forma  jamdum  materiei  terrestris  dignitas 
adaucta  est,  et  haec  materies  jam  ad  producendos 
lichenes  ,  crustaceos ,  muscos  frondosos ,  et  ubi  ad¬ 
huc  cooperantibus  solis ,  aeris  et  aquae  influxibus 
magis  nobilitatur,  et  nunc  in  eum  tandem  statum  de¬ 
venit,  ut  ex  altera  parte  a  sole  advenientes  particellae 
(sub  aeris  et  aurae  forma)  tali  per  vegetationem  ter¬ 
restrem  nobilitatae  materiei  se  uniant,  et  mucosum 
corpus  vegetabile  induant,  animamque  suam  albumine 
vegetabili  circumdent.  Pertinent  huc  simplicissima 
animalia,  chaos  infusorium,  volvox  globator  et  hydrae 
variae  species;  demum  confervarum  asteriarum  > 
aplysiarum ,  millepororum  etc.  diversae  species,  et 
zoophyta,  ut  recta  dicuntur,  corpora.  Cuin  in  his. 

qui  ipsis  erat,  externus  mucus  in  osseam  duritiem  con¬ 
crescit,  et  innumeros  sibi  adnexos  tibulos  constituit 
fundo  adhaerentes  ,  et  hinc  plantarum  habitum  ex  una 
parte,  ex  altera  vero,  si  contenta  tubis  et  stimulo  mota 
corpora  consideres  animalia  portendunt.  In  his  animalium 
ordinibus  non  est,  nisi  anima  inferioris  ordinis  sub 
aeris  et  aurae  forma,  quae  carnes  penetrat,  et  in 
motus  combusta  ciet.  —  Ast  in  animalibus  ceteris, 
puta :  vermibus,  piscibus,  amphibiis ,  utique  etiam  in¬ 
ferioris  ordinis  anima  reperitur  in  systemate  splan¬ 
chnico  et  pneumatico,  quin  et  in  eo,  qui  circulum 
sanguinis  constituit;  ast  in  eorundem  animalium  syste¬ 
mate  nerveo  haec  inferior  luminis  forma  in  superio¬ 
rem  pededentim  abit  gradum  ,  et  ex  anima  motoria 
oritur  sensitiva,  cum  soluta  pededentim  basi  terrestri 
aurae  oxygenae  lumen  accumuletur,  et  sub  aetheris 
nervei  forma  nunc  ipsa  organa  sensoria ,  cerebri  sen¬ 
sorios  colliculos,  et  encephali  nervos  penetret,  trans¬ 
eat,  Commoveat  et  quasi  accendat.  Hanc  animam 
aereae  utique  superiorem,  quae  in  inferioribus  orga¬ 
nis  dominatur,  igneam  adpellavit  Jrf^illisius ,  indigi- 
tans  esse  nec  hanc  materie  prorsus  liberam  ,  sed, 
sicut  flamma  luminis  etiam  fuligine  scateat,  ita  et 
hanc  animam  terrestri  vinculo  corpori  nexam  animam 
tantum  brutorum  constituere. 

Ast  in  hominis  superioribus  encephali  organis  ani¬ 
ma  haec  materialis  sensitiva,  quam  flammeam,  aut 
igneam  in  brutis  nomines ,  ab  omni  fuligine  detergi- 
tur,  et  luminis  purissimi  radii,  sicut  a  sole  centrali 


per  omne  sparguntur  universum,  segregata  vix  non 
omni  materie  terrestri  liberantur,  micant,  elucescunt. 
Hi  luminis  purissimi  radii  in  encephalo  humano  ad¬ 
sunt,  et  intelligentia  dicuntur,  divinae  intelligentiae 
et  rationis  symbolum.  Sufficiant  haec,  ut  quisque 
intelligat ,  esse  animas  organismorum  inter  se  quidem 
diversas,  eo  quod  plus  minus  terrestri  vinculo  coer¬ 
ceantur,  sed  et  animae  brutorum  inferiori  inesse  di¬ 
vinum  quid  et  infinitum ,  sed  gravitate  domatum,  quod 
et  in  hominis  specie  maxime  liberum  ejus  intelligen- 
tiam  et  rationem  constituit. 

6)  Ubi  orbita  circa  solem  ab  eadem  orbita  circa 
axem  se  disjunxerat. 

Demonstravi  alibi  plantarum  genesin  ex  motu  terrae 
circa  axem  prodire,  ortum  autem  animalium  esse  con¬ 
tinuatas  telluris  circa  solein  orbitas,  atque,  si  rem 
accuratius  contemplemur,  corpoream  animalium  natu¬ 
ram  cum  tangentiali  terrae  directione,  mentem  autem, 

seu  animam  animalium  cum  radio  vectore  terrae  circa 

/ 

solem  congruere.  Ex  hac  dynamica  virium  per  uni¬ 
versum  dominantium  constructione  liquet,  animalium 
corporeos  et  sensuales  affectus  rationi  esse  debere 
consentaneos ,  si  orbita  telluris  circa  axem  cum  motu 
ejusdem  planetae  circa  solem  congruet,  econtra  vero 
spirituales  et  mentales  vires  corporeo  adpetitui  et 
affectibus  eo  magis  opponi ,  quo  magis  motus  diur¬ 
nus  telluris  motui  annuo  opponatur.  Hinc  revera 
paradisus  erat  haec  tellus  iis  temporibus,  ubi  aequa- 

tor  circulo  concentrico  coincidit  cum  ecliptica.  — . 
Nnspiam  tum  in  toto  orbe  tempestatum  et  climatum 
tantae  vicissitudines ,  nuspiam  tum  epidemicae  atmo- 
sphaerae  constitutiones  et  annuae,  nuspiam  tum  mor¬ 
bus  ,  sed  perfecta  organismorum  vita,  id  est,  sanitas. 
—  Eadem  plane  ratione  iis  felicissimis  temporibus 
ratio  semper  dominabatur  corporeos  adpetitus ,  quan¬ 
tum  idem  semper  radius  solis  vector  superat  tangen¬ 
tes  ,  quorum  infinitos  quotannis  describit  in  suo  circa 
solem  elliptico  cursu.  Quare  homo  animalium  rex 
etiam  in  hoc  perfectior  erat,  quod  quaecunque  agebat, 
rationi  esset  consentaneum  ,  et  omnia  animi  pathema- 
ta  sub  rationis  dominio  aut  conquiescebant,  aut  ad 
actiones  impellebant.  Ast ,  ubi  ex  naturae  non  per¬ 
scrutanda  lege  ecliptica  cum  aequatore  angulum  per¬ 
fecit,  ut  ut  exiguuum  tum  paulatim  succrevit  arbos  boni 
et  mali,  et  pededentim  per  multorum  saeculorum  tem¬ 
pora  anni  stadia  inter  se  distincta  fuere,  veri  auctu- 
mnus,  aestati  hyems  opponebatur.  Hinc  tempestatum, 
climatum  insignes  differentiae,  bine  influxus,  qui  in 
individuis  animalium  organicis  malum  corporeum,  id 
est,  morbum  generarunt,  et  mortem  pedissequam 
terrae  intulerunt.  Ex  altera  parte  malum  spirituale 
In  mundum  irrepsit,  sc.  peccatum,  culpa,  ubi  pathe- 
mata,  non  ratio  ad  agendum  impulerunt  hominem  sibi 
conscium,  se  a  recti  via  deflexisse ,  et  voluptatis  sensu 
illectum  rationis  sprevisse  momenta. 

7)  Mira  certa  brutalis  fabricae  in  homine  repe¬ 
lluntur  vestigia,  quae,  quidquid  dicant  adversarii, 
certo  evincunt.,  fuisse  aliquando  tempora ,  ubi  huma¬ 
num  genus  revera  inferioris  longe  conditionis  erat, 
sive  quod  vitiorum  increscentium  multitudine  dege¬ 
neraverit,  sive  quod  ipsum  ex  animalibus  oriundum 
ad  eam  dignitatem  pededentim  et  quasi  per  gradus 
emerserit;  quidquid  sit,  anthropologo  fabricae  humani 
corporis  scrutatori,  memoratu  digna  erunt  sequentia» 

Os  intermaxillare  omnibus  non  modo  mammalibus, 
sed  et  piscium  et  amphibiorum  ordinibus  commune, 
non  quidem,  uti  os  ab  utraque  superiore  maxilla  se¬ 
gregatum  in  homine  reperitur,  verumtamen  in  cra¬ 
niis  humanis  vix  non  omnibus  suturae  reperitur  vesti¬ 
gium ,  quae  incisivos  dentes  et  partem  maxillae,  cui 
insident,  satis  consueto  apud  animalia  limite  cingit» 
Quo  signo  nobis  patefit,  fuisse  aliquando  maxillas 
majores  magis  anteriora  versus  protrusas,  et  proin 
aliam  et  minorum  carotidum  arteriarum  inter  se  ra¬ 
tiones  :  quo  magis  enim  prominent  maxillae,  eo  magis 
retrocedit  cranium ,  et  majora  et  ampliora  sensuum 
externorum  organa  encephali  volumen  decrescens  se¬ 
quuntur* 

8)  Musculus  plantaris  inter  surales  musculos  a 
tibia  ad  calcanei  tuber  descendit.  Nullius  sane  in  ho¬ 
mine  usus  est  tenuissima  caro ,  sed  quilibet  hujus  mus¬ 
culi  formam  et  decursum  considerans  fateri  cogitur, 
esse  hunc  musculum  plane  analogum  illi,  qui  in  ani- 

malibus  digitigradis  repentur,  et  huic  praecipue  usui 
inservit,  ut  aponevrosin  plantarem  tendat,  et  con¬ 
trahat,  ne  scilicet  musculi  in  planta  siti  a  normali  di¬ 
rectione  deflectant.  Ast  in  homine  et  omnibus  anima¬ 
libus  tarsigradis  tendo  musculi  plantaris  in  calcanei 
tubere  desinit,  et  quasi  cum  tendine  Achillis  in  unum 
concrescit,  et  cum  substantia  tendinosa  tuberis  calca¬ 
nei  confluit,  adeo,  ut  agere  ille  tendo  in  aponevrosin 
plantarem  omnino  non  possit.  Cum  autem  nullum, 
quod  adest  in  corpore,  organon  frustraneum  sit,  ve¬ 
risimile  videtur  hunc  musculum  in  eo  statu,  ubi  homo 
non  ut  jam  fit,  talis  insistebat,  sed,  ubi  extremis  pedum 
digitis  innitebatur,  usui  fuisse.  Quodsi  autem  unquam 
homo  extremis  digitis  innisus  gressum  instituit,  tunc 
certe  etiam  primoribus  extremitatis  thoracicae  digitis 
solum  tetigit,  id  est,  brutorum  adinstar  quadrupes 
incessit. 

9)  In  mammalibus  vix  non  omnibus ,  si  ea  for- 
^tassis  solum  excipias,  qui  tegmine  duro  osseo,  corneo, 
aut  cartilagineo  cutis  loco  insternuntur,  reperitur  per 
omnem  textum  cellulosum ,  qui  pellem  setosam ,  aut 
pilosam  musculis  annectit  stratum  tenue  musculosum, 
quo  animal  cutirn  corrugat,  et  ad  stimulum  contrahit* 
Hic  musculus  in  homine  per  latam  quidem  corporis 
superficiem  desideratur,  ast  inveniuntur  hujus  cutanei 
musculi  rudimenta  tantum  in  capite  humano  et  ad 
latera  colli,  ubi  sub  musculi  epicranii  et  platysmatis 
myodis  nomine  anatomicis  innotescit.  Prima  hujus 

discriminis  ratio  in  diverso  cordis  situ  ,  qui  in  homine 
et  animalibus  locum  habet,  et  vasorum  majorum  ex 
corde  oriundorum  dependere  videtur.  In  homine  nempe 
arteriae  carotides  et  subclaviae  sursum  perpendiculari 
quasi  directione  versus  caput  ascendunt,  quo  fit,  ut 
sanguis  oxygenatus  maximam  partem  versus  cranium 
et  caput  deferatur.  Haec  albuminis  oxygenati  copia 
quidem  in  homine  ad  formandam  nerveam  encephali 
substantiam  arteriis  carotidibus  internis  et  vertebrali¬ 
bus  vehentibus  impenditur ;  qui  autem  in  arteriam, 
carotidem  externam  influit  sanguis,  is  in  homine  densa 

calvariae  integumenta  ,  comam  ,  aut  caesariem  consti- 

tuit,  cum  albumen  oxygenatum  in  albumen  oxydatum 
dempto  calorico  transeat,  —  In  brutis  vero  animalibus 
basis  cordis  spinam  dorsi  respicit,  et  quae  ex  basi 
exit,  utraque  aorta  horizontali  situ  sursum  deorsum- 
que  in  corporis  organa  vehitur.  Hinc  cerebri  minor 
moles,  et  loco  oxygenati  albuminis;  oxydatum  potius 
finita  combustione ,  albumen  videlicet :  ossa,  cornua, 
pili,  pelles,  ungula  etc.  reperiuntur;  nervea  substan¬ 
tia  autem  eadem  ratione  deficit,  quo  magis  eadem  ad 
constituenda  haec  organa  impenditur.  Pertinent  huc 
etiam  ex  cellulosa  in  musculosum  stratum  transiens 
musculus  cutaneus,  qui  ex  ratione  allata  totum  bruto¬ 
rum  animalium  corpus  insternit,  cum  in  homine  tan¬ 
tum  superioris  cranii  regiones  et  colli  laterales  plagas 
obtegat  eas  nempe,  in  quibus  pili  procreari,  consue¬ 


scunt. 

10)  In  auriculae  humanae  cartilaginibus ,  qui  in 
plerisque  hominibus  prorsus  moveri  non  possunt,  re- 
periuntur  musculi  attol entes  ,  retrahentes  et  attrahen¬ 
tes  ,  et  in  ipsa  cartilagine  tragicus,  antitragicus  et  trans¬ 
versus  auriculae.  Communis  physiologorum  opinio  est, 
functiones  istorum  musculorum  physicae  educationis 
vitio  destructas  esse,  quo  infantes  arctis  circum  aures 
ligatis  capitiis  stringuntur,  aut  obdormiscentes  uni  al- 
terique  auri  capitis  pondere  vim  inferant.  Mihi  equi¬ 
dem  videtur,  esse  hos  musculos  brutalis  fabricae  rudi¬ 
menta,  qui  tum  demum,  ubi  ratio  instinctui  succes¬ 
sit,  inutilia  et  ad  movendas  auriculas  paulatim  inepta 
evasere. 

11)  Membrana  nictitans,  seu  palpebra  tertia,  quae 
proprio  musculo  ex  cantho  oculi  majori  protrahitur,  uti 
vagina  brutorum  oculos  tegit,  occludit,  et  a  lumine 
arcet.  Est  scilicet  in  his  organismis  ob  hemisphaeri¬ 
orum  cerebri  molem  longe  minorem  luminis  defectus 
interni,  quare  hac  fabrica  cautum  est,  ne  radiis 
solis  nimium  alliciatur  et  dispergatur.  Natura 
hanc  palpebram  constituit ,  quo  animalia  per  diem 
plus  minus  somno  dediti  animales  reficiendo  vi¬ 
res  hoc  tegmen  cartilagineum  oculis  superindu¬ 
cant.  In  homine  nulla  quidem  ejusmodi  palpebra 
existit,  ast  rudimentum  tamen  talis  palpebrae  in  plica 
semilunari  conjunctivae  clare  conspicimus,  quae  carun¬ 
culam  includens  lacrymalem  ex  duplicata  oculi  con¬ 
junctiva  constructa  est.  Anne  homo  aliquando  dete¬ 
rioris  conditionis  fuit ,  ac  nunc  est  ?  Anne  humana 


species  eundem  luminis  interni  defectum  sensit  et  pho- 
tophobia  uti  animalia  inductus  diurnos  solis  radios 
perferri  non  potuit» 

12)  Itineratores  et  geographi  omnes  testantur,  me¬ 
dias  Africae  plagas  orbis  veteris  eas  regiones  esse,  in 
quibus  species  humana  inferioris  longe  conditionis 
esse  reperitur,  ac  in  remotioribus  ab  aequatore  locis. 
Le  V aillant  in  suo  in  interiorem  Africam  itinere  eas 
usque  plages  pertigit ,  ubi  ferae  hominum  sylvatico- 
rum  greges  et  anthropophagae  ulteriores  progressus 
non  permittebant.  Idem  testatur  Mungo  Park  de 
incolis  Nigri  et  Gambiae,  et  Bruce  in  suo  itinere  ver¬ 
sus  Nili  fontes,  adeo  quidem,  ut  tropicarum  regionum 
incolae,  quo  magis  aequatori  propiores,  eo  minus  no¬ 
biliores  animi  humani  dotes  excultae  fuerunt,  et  ipsa 
corporis  exterior  praecipue  cranii  retrocedentis  fabrica, 
uti  Aethiopum,  simiarum  structurae  magis  affinem  sese 
monstravit.  Mauri  econtrario,  Aegyptii,  Turcomarrtii 
et  Asiatae ,  qui  temperatas  inhabitant  terrae  plagas, 
excultis  magis  excellunt  ingeniis,  et  corporis  praestan¬ 
tia  illos  longe  antecellunt.  Demum  versus  Uraliae  et 
Caucasi  montes  Mongolica  generis  humani  varietas  et 
Celtica  in  Europeis  humanitatis  praerogativis  certo 
ultra  eclipticae  fines  termino  exornantur.  Idem  etiam 
de  orbis  novi  incolis  referunt  observatores.  Veteres 
Insularum  Indiae  occidentalis  incolae,  Caraibi,  et 
Australium  insularum  intra  tropicos  sitarum  crudeles 
feri  canihalismi  crimini  accusantur,  vide  Brusenstern 

Reise  um  die  Welt.  Berlin  1811.  9  Kapitel,  pag. 

2i5  sq.  Cum  econtra  in  insulis  vel  in  majori  aut 
latitudine  boreali,  ut  Pelejanis,  aut  latitudine  Australi 
sitis,  ut  in  Insulis  societatis,  amicitiae,  culta  magis 
humana  species,  et  nobiliore  corporis  habitu  instructa 
conspicitur  vid.  Forster  et  C00K  Reise  umdie  Welt . 

i3)  Lumen  organismum  intrat  sub  forma 
aurae . 

Nolo  hic  repetere  ,  quae  alibi  e.  g.  in  Riss.  decom= 
bustionis  lentae phaenomenis ,  quae  vitam  constitu =? 
unt  Jenae  1S04,  protuli  argumenta  ad  comprobandam 
existentiam  hujus  formae  aeris,  quam  auram  adpellavi,  et 
quae  unice  idonea  est,  ut  attrahatur  a  particulis  azoti  hy- 
drogenei  et  carbonis,  quibus  constituuntur  alimenta, 
et  deinceps  substantia  organorum  animalium.  Hic 
tantum  id  volo,  ut  a  lectoribus  observetur  :  esse  aerem 
inferiorem  formam  luminis,  terrestri  magis  materie 
vinctum,  quod  facile  ex  eo  constat  experimento,  quo, 
si  aer  oxygenus  cum  illa  materie  conjungatur ,  tunc 
lumen  sub  forma  flammae  conspicitur  ,  eadem  autem 
ratione,  uti  aerem  et  auram  luminis  ad  formam  inferio¬ 
ris  dignitatis  relegatur ,  alimenta  seu  terrestris  mate¬ 
ries  in  primis  digestionis  viis  addendo  luminis  prin¬ 
cipium  ad  altioris  evehitur  dignitatis  gradus,  ita  qui¬ 
dem,  ut  tum  demum  sibi  invicem  nectantur,  si  lumen 
et  terra  in  ratione  reciproca  dignitatis  existant,  id  est, 
si  quantum  lumini  addatur  terrestri  materies,  ut  sub 
forma  apparent  aurae,  tantum  terrestri  materiei  ad» 

jungatur  luminis’  ad  materiei  animalis  dignitatem  con¬ 


stituendam. 

Tuin  demum,  ubi  aura  oxygena  intravit  anima¬ 
lium  corpora ,  ipso  vitae  processu  magis  magisque 
destruitur  basis  terrestris ,  et  lumen  purius  prodit  et 
a  gravitatis  vinculis  liberius,  ita  quidem,  ut,  si  sub 
forma  globulorum  seu  vesicularum  ipsi  sanguinis  fluido 
fuerat  admista  aura,  nunc  ex  sanguinis  globuli  aggre¬ 
gatis,  et  paululum  basi  terrestri  condensatis  sub  forma 
aetheris  sequatur  nerveam  ex  albumine  globulorum 
confectam  substantiam;  luminis  principio  adaucto  di¬ 
minuta  vero  basi  terrestri  demum  in  ipso  encephali 
et  maxime  in  hemisphaeriis  cerebri  medullaribus  sum¬ 
mam  adipiscitur  aether  nerveus  potentiam,  et  fixa 
magis  basi  terrestri  aetheris  oxygeni  lumen  prodit  in 
hominis  organismo  purissimum,  ideas,  notiones,  et 
earundem  differentias  et  summas  ,  id  est :  cogitationes, 
judicia  et  ratiocinia  prodeunt.  Triplex  ergo  statui 
potest  in  organismo  humano  anima,  prima  est  aerea 
seu  auraeformis;  motoria  haec  est  et  automaticae 
irritabilitatis  in  vasis  et  cellulosa  principium;  altera 
est  aetherea  in  systemate  nerveo  dominans ,  sensuum 
et  motum  animalem  progignens.  Sensitivam  hanc  ad- 
pello.  Tertia  demum  est  lucida ,  superiores  animi; 'in 
encephalo  facultates  dirigens,  quae  in  hominei  ratio¬ 


nalis  dici  meretur. 

i4)  In  reciproca  proportione  relativa  vitae 
principia  existunt. 

Superiori  scholio  id  evictum  est :  esse  in  eodem 
organismo  animam  eo  puriorem  et  lumini  propiorem, 
quo  magis  ipso  luminis  principio  facta  et  instructa 
est  organica  materies.  Hic  tantum  paucis  exponere 
juvat,  hoc  ipsum  principium  agens  in  diversis  anima¬ 
lium  ordinibus  diversum  esse  debere.  In  infimis  ani¬ 
malium  classibus ,  e.  g.  in  zoophytis  aquae  marinae 
et  dulcis,  anima  tantum  motoria  adest,  quae  sub  aurae 
forma  aquae  adhaeret ,  et  corporis  superficie  ab  his 
animalculis  attrahitur,  et  cum  albuminosa  s.  gelatinosa 
aquarum  materia  combustione  lenta  deflagrans  eorun¬ 
dem  corpora  et  motus  efficit. 

In  bis  autem  animalibus,  ubi  systema  nerveum 
organicum  apparet,  subtilior  aura  redditur ,  cum  par¬ 
tem  terrestris  baseos  oxydatione  albuminis  deperdat, 
et  in  aetherem  collecto  lumine  convertatur ,  ut  in 
vermibus,  crustaceis ,  insectis.  In  subtiliorem  aethe¬ 
rem  vertitur  in  piscibus  et  amphibiis,  ubi  juxta  or¬ 
ganicum  nervum  adsunt  etiam  colliculorum  sensorio¬ 
rum  rudimenta  et  medullae  vertebralis  caudex. 

Demum  in  volucrum  et  mammalium  diversis  ordi¬ 
nibus  anima  etiam  lucida  et  intellectiva  adest,  quia  in 
medullaribus  eorundem  hemisphaeriis  lumen  purissi¬ 
mum  ex  aethere  extricatur,  cum  omne  principium  ter¬ 
restre  ad  oxydandam  medullam  impendatur. 

Est  tamen  et  hic  magnum  discrimen  inter  diversa 
animantium  individua.  Pro  ratione  enim  increscentis 
cerebri,  non  tantum  luminis  major  quantitas  libera¬ 
tur,  sed  et  purior  et  a  terrestri  vinculo  iberius  prodit» 

purissimum  et  divinae  substantiae  simile  prodit  lumen 
in  encephalo  humano  intellectus  non  solum ,  sed  et 
rationis  participe. 

15.)  Nemo  physiologorum,  quantum  equidemscio, 
de  hoc  constanti  humanae  fabricae  charactere  menti¬ 
onem  fecit,  qui  pelvis  majoris  largiorem  diametrum 
concernit,  et  ossium  innominatorum  maxime  iliorum 
amplitudinem  et  versus  latera  extensionem  attinet. 
Mammalia  omnia  a  latere  sacri  ossa,  ilium  non  in  su¬ 
perficiem  latam  extensa  sed  coarctata  monstrant,  ita 
ut  fere  parallelo  ductu  juxta  spinam  versus  pubis  ho¬ 
rizontalem  ramum  descendant.  Hinc  nates  in  homine 
ampliores,  rotundiores  ;  femora  crassiora,  teretia  pel¬ 
vim  columnarum  adinstar  sustinent.  Articulus  genu 
firmiori  tendinum  et  ligamentorum  compage  construi¬ 
tur.  Crura  rectius  in  pedem  transeunt,  et  surarum 
retro  productarum  ventre  ornantur.  Pes  multiplici 
per  trochleas  cartilagineas  decurrenti  musculorum  ap¬ 
paratu  fulcitur,  et  solo  innititur.  Unde  haec  discri¬ 
mina  ?  Profecto  nonnisi  a  situ  erecto ,  quem  corpus 
humanum  assumsit,  derivare,  unice  possunt.  In  qua¬ 
drupede  animali  corporis  truncus  quatuor  extremita¬ 
tibus  incumbit ,  nec  periculum  est,  ut  larga  basi  corpus 
excedat;  contrarium  in  homine  evenit  plantis  in¬ 
sistente,  arcta  basis  est,  et  facile  fieri  potest,  nisi 
corpus  firmiter  sustentetur,  ut  linea  directionis  ver¬ 
sus  latera  aut  antrorsum  s.  retrorsum  vacillante  cor¬ 
pus  concidat.  Hinc  validius  gluteorum  robur,  qui  ossa 

pelvis,  ilia  in  latam  protrahunt  superficiem ;  hinc  et 
flexorum  et  extensorum  femoris  caro  densior  et  cras¬ 
sior;  hinc  musculorum  gastrocnemiorum  et  solei  in¬ 
tensior  vis  adest,  et  volumen  pro  ratione  functionis 

» 

ampliatur,  * — -  Incessus  ergo  hominis  erectus  prima 
causa  considerari  debet,  cur  haec  organa  motus  in 
homine  ab  illis  in  animalibus  tantopere  differant. 

16)  Haec  insignis  inter  hominis  et  brutorum  or¬ 
ganismum  differentia  jamdurn  veteribus  innotuit.  Oc¬ 
cipitis  nempe  retrorsum  et  ultra  spinam  longe  promi¬ 
nens  protuberantia  efficit,  ut  caput  humanum  in  sum¬ 
mo  spinae,  quae  in  homine  omnino  columnam  refert, 
quasi  aequilibretur ,  et  occipitis  foramen  magnum, 
quod  canali  vertebrali  imponitur  et  quasi  adaptatur, 
quasi  centrum  gravitatis  sustineat.  Hinc  fit,  quut  ad 
efferendum  caput  tantum  musculorum  cervicis  et  li¬ 
gamentorum  robur  non  requiratur,  quale  in  brutorum 
corporibus  videmus.  Ligamentum  nuchae,  quod  ex 
filis  tantum  tenuioribus  in  homine  constat,  in  brutis 
maxime  densum  et  crassum  reperitur,  nulla  alia  ex 
causa,  quam  ut  caput,  quod  occipitali  foramine  retro 
spinae  affixum  haeret ,  hoc  firmissimo  ligamento  su¬ 
stentetur,  alligetur,  et  densiori  musculorum  cervicalium 
carne  erigatur  et  moveatur. 

17)  In  cranium  humanum,  si  vertebrales  arte¬ 
rias  excipias,  duo  exsurgunt  ex  aortae  arcu  et  ad- 
scendunt  carotides  arteriae,  quae  secundum  meam 
quidem  sententiam  ad  constituendum  cerebrum  desti¬ 
nantur.  In  brutis  haec  arteriae ,  quae  in  cerebrum 

adpeilunt*  non  ex  aorta  nequidem  ex  anteriore,  sed 
ex  anterioris  ramo  maxillari  interna  prodeunt.  Ergo 
jam  ex  hoc  facto  clare  evincitur,  in  brutis  cerebri 
massam  multo  esse  debere  minorem ,  ac  ea  in  ence- 
phalodocho  humano  reperitur,  et  deinde  etiam  aethe- 
rem  nerveum  eo  magis  in  cerebro  desiderari,  quo 
magis  subordinita  ea  arteria  est,  ex  qua  cerebri  mem¬ 
brana  vasculosa  contexitur. 

iS)  Si  organismus  universalis  tanquam  unum  to¬ 
tum  considerari  oporteat,  etiam  diversa  organa  ex 
sese  unum  ex  altero  prodiisse  ,  et  viribus  quasi  in¬ 
crescentibus  producta  esse  necesse  est.  Ita  alibi  do¬ 
cui,  cellulosum  textum  esse  simplicissimam  organico¬ 
rum  corporum  formam,  ex  eodem  vas  prodire  absor- 
beus,  venosum,  arteriosum,  cor;  ex  corde  et  arteriis 
carotidibus  et  vertebr.  nerveum  systema.  Ut  hoc  ex¬ 
plicetur,  meminisse  juvat,  sanguinem  ex  pulmonibus 
cordi  sinistro  advectum  globulis  scatere,  quae,  ut  alibi 
demonstravi*)  ex  albuminoso  involucro  et  intus  suscepta 
aura  oxygena  constant. 

Ex  collectione  horum  globulorum  diversas  series 
formantium  et  cellulosa  tela  involutorum  oritur  ner¬ 
vus ;  globuli  ipsf  fibrillas  nerveas,  cellulosa  nevrilema 

constituit.  Plura  hac  super  re  vide  in  prolusione, 

*  / 

quae  has  animadversiones  immediate  sequitur. 

19)  A  situ  bomims  erecto  cordis  humani  et  va¬ 
sorum  majorupi  ex  basi  cordis  sursum  adscendentium 

0 

*)  Diss.de  combust.  lenta.  Jenae  1804.  pag,  13.  et  sc<p 

versus  caput  directio  dependet.  Carotides  nempe  ce¬ 
rebrales  et  vertebralium  ex  subclavia  rami  perpendi¬ 
culari  ductu  in  cranium  assurgunt,  atque  bine  expli¬ 
cari  debet,  cur  hominis  encephalus  tanta  mole  cere¬ 
brum  animalium ,  maxime  si  hemisphaeria  cerebri 
medullaria  respicias,  superet.  Maxima  nempe  globu¬ 
lorum  ex  sanguine  copia  ob  specificam  levitatem  et 
arteriarum  modo  memoratarum  ductu  versus  caput 
adseendunt,  et  cranium  amplificant,  et  diversissimus 
fibrarum  et  fibrillarum  ex  cinerea  cerebri  substantia 
enatarum  seriebus  et  serierum  ordinibus  implent,  un- 
de  mirabilis  cerebri  structura  et  qui  sunt  praecipui 
trabum  et  crurum  cerebri  adparatus, 

20)  Sed  quaeret  aliquis,  cur,  cum  in  animalibus 
majoribus,  tam  mammiferis  quam  avibus  non  exigua 
aeris  portio  respirando  assumitur ,  qui  demum  contin¬ 
gat,  ut  in  his  brutorum  corporibus  nihilominus  ce¬ 
rebri  volumen  tantopere  diminuatur.  Huic  objectioni 
facile  occuritur,  si  perpenderimus,  auram  oxygenam 
in  organismo  animalium  non  versus  caput  colligi ,  ut 
in  homine  fit,  sed  ob  alium  vasorum  ordinem  alio 
modo  diffundi,  ita  quidam,  ut  exigua  tantum  portio 
per  carotidis  externae  minorem  ramum  in  cranii  cavum 
ad  constituendum  encephalum  transeat,  omnis  autem 
reliqua  pneumatis  aerei  penus  vitae  processu  automatico 
comburatur,  quo  lumine  sub  forma  calorici  disperso 
basis  oxygeni  aeris  ad  efformandam  pellem,  et  pilos, 
cornua  et  ungula  impendatur. 


DE 

SYSTEMATIS  NER  VEI 

PRIMORDIIS. 


PROLUSIO  ACADEMICA. 


De  Archetypo  organismi . 


(^ui  corporis  fabricam  describunt ,  incisores  phi¬ 
losophi  hodiernis  diebus  non  nudis  descriptionibus 
partium  acquiescunt,  sed  in  hoc  potissimum  omne 
studium  impendunt,  ut  partium  inter  se  nexum, 
unius  instrumenti  in  alterum  transitum,  atque  vari¬ 
am  totius  organismi  anamorphosin  liquido  indicent 
et  demonstrent.  In  eo  enim  vertitur  praecipuum 
doctrinarum  anatomicarum  cardo,  ut  corpora  ani¬ 
malia  in  se  clausa  et  perfecta  consideret,  atque  ut 
unum  organismum  contempletur,  quod  in  suis  par¬ 
tibus  divisum  quidem  est?  et  in  diversas  abit,  et 
transformatur  figuras,  quae  autem  secundum  statas 
contemplantis  ideae  et  sensuum  formas  in  differen¬ 
tias  solvuntur  ita ,  ut  in  unum  idenditatis  et  unitatis 
absoluta  punctum  collinient. 

Ouodsi  nunc  organorum ,  quos  manifestant,  mo- 
tus  et  functiones  sint  eorundem  instrumentorum 
differentiae  subjectivae  et  ideales,  ipsa  corporum 
instrumenta  quoad  massas  et  compositionem  sunt 
differentiae  objectivae  et  reales. 

Si  nunc  has  ultimas  differentias  potissimum  con¬ 
sideremus,  massarn,  ex  qua  organica  constituun¬ 
tur  corpora,  sibi  homogeneam  et  per  totum  orga¬ 
nismi  spatium  aequabili  ratione  diffusam  reperimus, 
quem  textum  cellulosum  adpellamus.  Haec  gela¬ 
tinosa  materies  corporis  organici  archetypum  con¬ 
stitui  t;  et  ubi  in  rigidam  formam  concrevit,  can¬ 
cellos  varios  cohaerentes  sibi  diversimode  junctos, 
et  inter  se  communicantes  progignit.  In  foetu  bi¬ 
mestri  totum  corpusculum  adhuc  ex  eadem  homo- 
genea  cellulosa  massa  conflatum  cernimus ,  ita  qui¬ 
dem,  ut  una  eademque  cellulosa  fabrica  per  inte¬ 
grum  organismum  nuspiam  physica  materiae  quali¬ 
tate  diversum  do  minetur :  verum  ubi  vitae  propriae 
vires  increscunt,  et  quae  ex  foetu  ipsomet  prodit, 
instauratur  nutritionis  processus,  relativae  per  or¬ 
ganismi  spatia  se  produnt  materiei  constituentis  dif¬ 
ferentiae  ,  sed  forma  primigenia  typus  fabricae  cel¬ 
lulosus  usque  remanet:  ita  videmus  pedcdentim  di¬ 
versa  organa  ex  una  eademque  gelatina  nasci,  a 
cellulosa  mucosa  distinguuntur  musculi,  cutis,  apo- 

nevroses  etligamenta, demum  membranae, cartilagines 
et  ossa,  prout  nempe  substantiae  nutritiae  densitas 
increscit;  neque  enim  phosphas  calcis  ossium, quod 
chemici  in  ossibus  arte  solutis  monstrant,  aliud 
quid  est  quam  condensata  vitae  processu  gelatina, 
quod  liquido  digestor  Papini  demonstrat,  quo  ignis 
gradu  vehementer  adaucto  in  vase  clauso  ossa  com¬ 
minuta  vaporum  aquosorum  hydrogene  adscito  in 
gelatinam  iterum  reducuntur,  quin  phosphas  calcis 
remaneat.  —  Licet  autem  diversa  organa  nunc  phy¬ 
sica  materiei  qualitate  differant,  una  tamen  sunt  et 
identica,  si  formam  respicias,  eadem  enim  cellusosa 
fabrica,  quae  in  cute  conspicitur,  etiam  in  muscu¬ 
lis,  apouevrosibus,  cartilaginibus ,  et  ossibus  obser¬ 
vatur,  et  quod  hujus  observationis  caput  est,  haec 
organica  instrumenta  non  tantum  eadem  cellulosa 
forma  constant,  sed  et  invicem  cohaerent  adeo,  ut 
a  cutis  exterioribus  cellulis,  quae  teguntur  epider¬ 
mide,  usque  in  ossis  interius  et  medullare  cavum 

una  et  non  interrupta  inter  diversissimas  cellulas 

\ 

communicatio  adsit. 

§.  2. 

De  vase  et  nervea  -pulpa. 

In  vasculoso  corporis  animalis  systemate  sanguis 
est  latex  vitae  summa  vi  instructus  ;  est  hoc  fluidum, 

quod  in  cor  et  vasa  agit,  quod  chemico,  qui  ipsi 
in  est,  stimulo  vasorum  parietes  conquassat  ,  quod 
telae  cellulosae  contextum  coarctat  et  convellit, 
quod  denique  motus,  quos  dicimus,  vitales  ubique 
generat  et  producit. 

guodsi  autem  inquiramus ,  ubinam  in  vasculosa 
systemate,  et  in  sanguineo,  quem  vehit,  latice  la¬ 
teat  illa  vis ,  quae  tanquam  primus  motor  in  cor¬ 
pore  animali  nominari  meretur*,  statim  in  oculos 
incurret,  non  omne  id  liquidum,  quod  canalibus 
sanguiferis  continetur,  motus  vitalis  causam  esse 
posse,  sed  praecipue  illam  hujus  liquidi  partem 
tantum,  quae  aethere  vitali  seu  spiritu  illo  imprae¬ 
gnata  est,  quem  ex  ambiente  suscepit  atmosphaera, 
et  in  universa  quidem  corporis  superficie,  sed  prae¬ 
cipue  in  pulmonum  cellulis  hausit,  ubi  juxta  ex¬ 
perimenta  a  physiologis  instituta  uberior  oxygeni 
aeris  copia  vasa  penetrat,  et  sanguineo  se  latici  ad¬ 
miscet. 

Cum  autem,  uti  videmus,  hic  sanguis,  qui  pe¬ 
nitiorem  aeris  atmosphaerici  contactum  expertus 
est,  per  venas  pulmonales  ad  cor  redeat  sinistrum  j 
atque  per  cordis  ventriculum  aorticum  in  arteriosum 
propellatur  systema,  patet  esse  arteriosum  sangui¬ 
nem  praecipue  illum,  qui  efficax  in  rigidas  corpo¬ 
ris  partes  vitales  gignat  motus  et  vitam  protendat, 

atque ?  quod  primum  est,  illud  est,  quod  cordis 
musculum  efformet.  Sanguis  enim  ex  pulmonum 
venis  magna  vi  propellitur,  atque  hinc  distensio 
cellulosae  eo  in  loco  oritur,  ubi  pulmonales 
venae  concurrunt,  sed  non  modo  distensio  seu 
anevrysmatis ,  ut  ita  dicam,  quasi  cujuspiam  natu¬ 
ralis  species  sic  ex  vi  propellente  exoritur,  verum 
etiam  ex  sanguinis  oxygenati  penu  oritur  cordis 
substantia,  quae  non  amplius  cellulosum  mucosum, 
sed  musculosum  textum  constituit,  qui  vi  summa 
sanguinem  in  cordis  cavo  contentum  propellere, 
atque  in  circulum  agere  potest. 

Haec  duplex  vis,  quae  cor  progignit,  etiam 
arteriarum  format  tunicas,  et  iisdem  vasis  vim  an¬ 
nectit  simul  laticem  vivificum  ulterius  propellendi; 
est  enim  prima  illa  vis  expansiva  ab  aura  oxygena 
immediate  derivata?  haec  est,  quae  telae  cellulosae 
primigeneae  cancellos  expandit,  et  ostia  inter  cel¬ 
lulas  communicantia  aperit,  distendit,  atque  ita 
progrediens  vas  efFormat ;  altera  vis  est  contracti va 
a  lenta  combustione  aurae  oriunda;  ab  hac  re  de¬ 
pendet  condensatio  parietum  vasorum  et  cellulosae 
in  muscularem  tunicam  anamorphoses.  Quo  major 
vis  utraque  in  celiusosam  exercetur,  eo  densior 
redditur:  ita  in  systemate  vasorum  absorbentium 
laxissima  est  tunica  et  telae  cellulosae  persimilis,  et 

videntur  adhuc  dissepimenta  cellularum  sub  valvu¬ 
larum  forma.  Venarum  jamdum  tunicae  valdopere 
a  celluloso  contextu  mucoso  differunt.,  verum  et 
hic  licet  multo  rariores  in  interna  membrana  sub¬ 
sistunt  valvulae.  In  arterioso  solum  systemate  val¬ 
vulae  nullae  inveniuntur,  et  densissimae  quin  mus¬ 
culares  reperiuntur  arteriarum  tunicae,  eo  quod 
sanguis  integra  vi  expansiva  praeditus  vim  exserit 
in  altero  momento  contractivam  primae  proportio¬ 
nalem.  Ouodsi  modo  inquiramus,  undenam  haec 
vis,  quae  vasa  movet,  et  sanguinem  in  circulo  pro- 
pellit,  juxta  ea,  quae  alibi  fusius  demonstravi,  haec 
vis  in  sanguine  ipso ,  et  speciatim  in  globulis  latet 
sanguineis,  adeo  quidem,  ut  aura  oxygena  vim  ex¬ 
pansi  v  a m i n e o m b u s t a  repraesentet,  combusta  autem 
oxydata  materies  contractionem  indicet.  — *  Globuli 
ergo  sanguinis  vim  utramque  continent,  et  expan¬ 
dendi  et  contrahendi*  incombustae  expandunt, com¬ 
bustae  contrahunt. 

Eadem  autem  plane  ratione,  qua  vitam  in  au¬ 
tomati  co  vasorum  systemate  agunt  globuli  in  san¬ 
guine  rariores ,  etiam  in  nerveo  systemate  vitam 
multo  sublimiorem  progignunt,  si  globuli  collecti 
incedunt,  globuli  autem  collecti,  et  propria  cellu¬ 
losa  tela  involuti  nervorum  repraesentant  systema j 
ergo  ex  vase  oriundum  dici  debet,  sanguinis  enim 

aggregati  globuli  nerveam  pulpam ,  et  tunica  vaso- 
rum  nervrilema  constituit  *). 

§.  3. 

Ea ?  corde  -primi  nervi  propullulant. 

Ouodsi  verum  est,  esse  seriem  coagmentatam 
globulorum  sanguineorum,  qui  oxydatione  ulterius 
progressa  primum  in  nevrilemate  surculum  nerveum 
componunt*,  certe  hunc  primum  nerveum  surculum 
in  illo  organico  corporis  animalis  instrumento  quaeri 
oportet,  quod  inter  cetera  maxima  gaudet  vitae 
energia. 

Est  hoc  organum  inter  automaticae  vitae  organa 
Cor:  ratio  ergo  suadet,  hic  indagare  primordia 
systematis  animalis,  cum  hoc  praecipuum  sit  vitae 
automaticae  et  summe  energeticum  instrumentum» 
Et  revera  sunt  in  corde  minimi  nervorum  sur¬ 
culi  et  adeo  substantia  sua  diaphani  et  consistentia 
molles^  ut  a  plerisque  prosectoribus  non  rite  di¬ 
stincti  fuere ,  et  molles  nervos  intimiori  nexu  cum 
musculari  cordis  substantia  confluxisse  et  quasi  ena¬ 
tos  alii  tradidere. 

Fontana  Trattato  dei  veleno  della  vipera.  Tom, 
IV.  Tab.  V.  et  VI.  Napoli  1787. 

Monro  on  nervous  systero.  Tab»  XXXII.  p.  240^ 

Sommerringius  quidem,  si  negabat,  cor  ner¬ 
vis  instructum  esse,  non  hoc  assertum  ita  inteliigi 
voluit,  ac  si  nervi  nulli  in  cordis  musculo  detege¬ 
rentur,  verum  hoc  indicari  voluit,  pauxillos  ac  te¬ 
nuissimos  nervos,  qui  repere  juxta  vasa  cordis  con¬ 
spiciuntur,  non  musculosae  cordis  substantiae  ad- 
pertinere,  sed  vasis  potius  coronariis  et  minimis 
eorundem  reticulis  prospicere. 

Scarpa,  prosectorum  princeps,  autem  evidentissi¬ 
me  demonstravit,  nervos  cordis  minime  vasorum 
minimorum  ductum  sequi,  nec  illa  in  substantiam 
musculosam  ubique  comitari ,  verum  ab  iisdem  se¬ 
jungi,  et  dissitis  plane  intervallis  ex  cordis  substan¬ 
tia  emergere,  quo  clare  evictum  est,  cor  nervis  in¬ 
structum  esse  et  nervis  quidem,  qui  non  ex  vasis 
propriis  cordis,  sed  ex  musculosa  cordis  substantia 
progignuntur •  verum  quaestio  haec  est:  anne  in 
cor  immergantur  nervei  surculi,  an  vero  ex  eodem 
prodeant?  Ouicunque  nerveum  systema,  quo  cor 
prospicitur,  attentius  considerat,  duplicem  facile 
nervum  deprehendet,  unum,  qui  ad  nervum  sym¬ 
pathicum  magnum  et  ad  ganglia  hujus  nervi  cer¬ 
vicalia  deducitur,  alterum  vero,  qui  a  pari,  quem 
vagum  seu  octavum  veteres,  vocalem  vero  recen- 
tiores  nuncupant  anatomici,  manifesto  initia  duci. 

Ouod  primum  attinet,  si  quaestio  oriatur»  an 
nervi  cardiaci  a  gangliis  oriantur,  an  vero  ad  eadem 
ganglia  tendant,  nosse  ante  omnia  oportet,  quae 
sint  nervi  sympathici  magni  initia  ^quinam^  decur¬ 
sus,  quinam  demum  surculi  et  filamenta? 

Ouodsi  a  cerebro,  uti  veteribus  placuit,  hujus  ner¬ 
vi  initia  statuamus,  et  concedamus,  hinc  nervum  per 
sua  per  spinae  longitudinem  decursu  adjunctis  sibi 
nervorum  spinalium  filamentis  increscere,  tunc  uti¬ 
que  omnia  ex  gangliis  ad  instrumenta  organica  pro¬ 
ducti  surculi  ut  nervi  sympathici  soboles  conside¬ 
randi,  et  a  gangliis  producti  considerari  decunt. 

Si  autem,  quod  recentioribus  praecipue  arridet 
physiologis,  nervus  organicus,  de  quo  disserimus,  non 
a  cerebro  aut  medulla  spinale  generatur,  sed  nervus 
est  ipsis  organicis  instrumentis,  quibus  vita  agitur 
instrinsecus,  qui  tantummodo  gangliorum  retiformi 
adparatu  cum  systemate  nerveo  animali  cohaeret; 
tunc  utique  filamenta  nerve  a ,  quae  minima  ex  in¬ 
strumentis  vitae  organicis  progrediuntur,  non  ut 
huc  transeuntia  et  alibi  advenas,  sed  ut  horum 
instrumentorum  progenies  asseri  utique  debent. 

Atque  rebus  ita  ordinatis,  minimi  nervorum  sur¬ 
culi  ex  corde  generantur ,  atque  ipsa,  ut  ita  dicam 
mollior  medulla  nervosa  ex  musculari  cordis  fibra 
propullulat,  est  ergo  veritati  consentaneum  admittere, 

Cor  esse  organon,  in  quo  omne  systema  nerveum 
radicatur  ,  et  ex  quo  minima  et  primigenii  nervo¬ 
rum  surculi  oriuntur. 

Id  eo  magis  admittendum  putamus ,  cum  inter 
cetera  vitae  organicae  instrumenta  cor  illud  est, 
quod  maxima  instructum  est  vitae  vi,  et  inter  omnia 
vitae  instrumenta  summa  motus  quantitate  in  fluidum 
reagit,  quod  cavo  ejus  continetur.  Certe ,  si  in 
animali  corpore  uspiam  est  organicum  instrumen¬ 
tum,  ad  automaticam  vitam  sustentandum  perti¬ 
nens,  ex  quo  nobilioris  vitae  stamina  colligi  opor¬ 
teat,  non  illud  in  ullo  alio  sed  in  solo  corde  quarenda 
esse  ratio  evincit.  Id,  quod  ratio  docet,  id  con¬ 
format  observatio.  In  cordis  enim  musculo  nerveae  fi¬ 
brillae  sunt  mollissimae  et  seorsin  prodeuntes  ex  mur- 
culari  substantia. 

Qua  autem  ratione  prima  systematis  nervosi  in¬ 
cunabula  ex  musculo  cordis  deducam,  etsi  id  ocu¬ 
lis  usurpare,  aut  anatomici  cultelli  acie  attingere 
non  possumus,  id  tamen  ratione  assequi  summa  cum 
verisimilitudine  licet. 

Quodsi  enim,  quod  negare  evidentia  vetat,  sy¬ 
stema  nerveum  ex  globulis  minimis  albuminosis  vix 
non  primo  gradu  oxy datis  constat,  certe  globuli 
sanguinei  in  sanguinis  latice  conspicui  systematis 
nervei  elementa  constituunt,  si  coiiecti  in  nevrile- 

matis  cellulosa  juxta  se  ponantur,  et  seriem  con¬ 
tinuam  efficiunt.  Cor  musculus  est  interne  cavus,  in 
cujus  praecipue  cavum  sanguis  irruit  pulmonis  oxy- 
genatus  globulis  sanguineis  plurimis  instructus  ;  cor¬ 
dis  cavum  internum  musculis  stipatur  plurimis  sibi 
unitis  sese  decussantibus,  et  ordine  subsecutivo  pe- 
dedentim  in  musculi  densam  compagem  transeun¬ 
tibus.  Filtratur  hic  quasi  sanguis  fibrillis  musculari¬ 
bus  et  cancellato  parietum  cordis  interni  contextu 
atque  hoc  modo  subtilissimae  sanguinis  moleeulae, 
quae  sunt  sanguinis  ipsius  globuli,  intimos  penetrant 
musculorum  recessus,  et  horum  globulorum,  qui 
non  in  contractione  valida  musculosae  cordis  sub¬ 
stantiae  comburuntur,  uti  alibi  fusius  docui,  hic 
colliguntur  in  globulorum  series,  et  nervei  syste¬ 
matis  in  animalibus  sistunt  initia.  Hac  ratione  fa¬ 
cile  perspicitur,  quomodo  primum  nervi  elementum 
ex  oxygenato  cordis  sanguine  componatur,  et  qua 
demum  ratione  in  nerveum  filamentum  concrescat. 


§.  4, 

De  triplici  systemate  nervi  organici . 

, 

Ubi  filamenta  tenuissima  nervorum  ex  cordis 
substantia  egressi  sunt,  cum  iis  nervulis,  qui  in 

plexu  cardiaco  anteriori  et  posteriori  illuc  conflu¬ 
unt,  nervulis  ex  pari  vago  se  uniunt,  atque  ita 
sinus  cordis  venosos  adeunt,  et  arteriae  aortae 
truncum  conscendunt,  diverso  retiformium  plexuum 

adp aratu  inter  se  coharentes.  —  Uti  infans  primo 
*  ... 
vitae  exordio  matrem  continuo  sequitur,  et  in  ejus 

atmosphaera  viget,  valet,  et  crescit,  ita  plane  se 
habet  nerveum  svstema  vix  non  a  corde  enatum. 
Adhaeret  vasorum  tunicis  et  intimius  eisdemjunctum 
per  diversos  ejus  ramos  et  ramulos  spargitur,  atque 
ita  intimiorem  organorum  ingreditur  fabricam.  Sermo 
mihi  hic  est  de  nervis  mollibus,  qui  per  arteriae 
aortae  truncum  thyreoideas  utrasque  linguales  et 
maxillares  arterias  sursum  versus  caput  adscen- 
dunt,  et  vasorum  tunicis  non  tantum  arctius  adhae¬ 
rent,  sed  et  molli  sua  nervea  pulpa  in  vasorum  pa- 

* 

rictibus  distribui  adeoque  evanescere  videntur. 

V  ■  :  .■/  V-; ; ...  v;  ...  ,  :  .  . 

Dum  haec  circa  arteriae  aortae  et  maxime  circa 
carotidis  facialis  adscendentis  ramos  contingunt,  duo 
tresve  ramusculi  minimi  certe  diametri  ex  utraque 
parte  versus  collum  adscendunt,  et  in  ganglio  cer¬ 
vicali  medio  aut  superiori  finiuntur. 

Secundum  meam:  systema  nerveum  et  ejus  pro¬ 
pagines  dijudicandi,  methodum  nunc  arbitror,  ner- 

vos  hos  (cardiacos  alias  adpellatos,  eo  quod  physio- 
logi  eosdem  versus  cor  descendere  existimarent) 
potius  adscendere,  atque  prima  dare  gangliis  modo 
memoratis  stamina,  in  quae  nervi  decimi  et  duodecimi 
paris  cerebri  filamenta  et  cervicalium  spinae  secundae,, 
tertiae  et  quartae  paris  confluunt,  et  uti  in  gangliis 
et  plexibus  solemne  est,  filamenta  texunt  ex  ner¬ 
vis  ingredientibus  composita, 

v 

Atque  ita  prima  nervorum  cardiacorum  propago 
jure  merito  censendi  essent  ilii  nervi,  qui  vasorum 
adhaerent  tunicis,  et  ab  his  quasi  vasis  instaurata 
nervea  pulpa  ubique  crescunt,  et  per  omne  arteri¬ 
osum  systema,  quam  late  ejus  rami  et  ramusculi 
disperguntur,  propagetur.  Cardiacam  hanc  partem 
seu  cervicalem  nominare  mallem,  cum  praecipuus 
horum  nervorum  truncus  ex  plexibus  cardiacis  an¬ 
terioribus  et  posterioribus  enatus ,  et  miro  modo 
arteriarum  aortae  et  carotidum  truncos  irretit  et 
comitatur,  nunc  retro  carotidem  cerebralem,  et  tu¬ 
nicae  hujus  arteriae  arctius  adhaerens ,  ad  cervicis 
secundam  adscendit  vertebram,  ibique  ganglio  su¬ 
premo  cum  ipsius  encephali  nervis  in  intimas  orga¬ 
ni  hujus  penetraiia  adscendit.,  uti  statim  paucis  ex* 
ponere  animus  est. 

Ex  ganglio  cervicali  secundo  prodit  filamentum, 
quod  oblique  ab  interiori  versus  exteriora  ductu 
nervo  cervicalium  quarto  pari  annectitur,  et  cum 
hoc  decurrens  et  quintum  cervicalium  par  sibi  so¬ 
cium  adsciscit,  ex  quibus  tribus  radicibus  praeci¬ 
puis  oritur  nervus  ab  anatomicis  phrenicus  vocatus, 
eo  quod  scalenorum  musculorum  interna  tenens  la¬ 
tera  in  pectoris  illabitur  cavum,  et  inter  saccum 
pleurae  et  pericardium  decurrens  in  septi  transversi 
musculo  distribuitur.  Est  hic  nervus  pars  anterior 
nervi  organici  et  quidem  partis,  quam  pneumaticam 
nomino. 

I 

Altera  portio,  quae  ad  pneumaticum  pertinet 
systema,  est  ea,  quae  ex  ganglio  cervicali  infimo, 
sed  pluribus  ibi  inventis  plexubus,  aut  gangliis  pro¬ 
dit,  quae  thyreoideae  arteriae  circulo  quasi  circum¬ 
scribitur.  Ex  hoc  ganglio  unum  ,  duo  aut  plura 
filamenta  retro  pleurae  cornu  in  thoracis  cavum 
descendunt,  et  ganglion  formant  maximum  et  den¬ 
sissimum,  quod  primae  costae  inhaerens  dorsalis 
primi  nervi  filamentis  puribus  surculis  integitur,  ex 
quibus  denuo  alia  fila  nervea  musculis  scalenis  et 
intercostalibus  primi  inter  costas  spatii  distribuun¬ 
tur.  Descendit  nunc  nervi  organici  truncus,  et  in 
quovis  spatio  intercostali  nervi  dorsalis  ramo  ex 

apinae  vertebralis  cavo  elapso  duos  tresve  surculos 
addit.  Ex  quibus  nunc  compositus  nervus  versus 
anteriora  propagatur,  ibique  in  musculos  intercosta¬ 
les  pectoralem  serratum  anticum,  serratum  magnum 
distribuitur. 

Ouodsi  nunc  istos  ad  respirationis  musculosum 
adparatum  divisos  nervos  attento  animo  perlustre¬ 
mus,  non  possumus,  quin  et  phrenicum  nervum  et 
omnes,  qui  in  quovis  spatio  intercostali  ex  filamen¬ 
tis  nervi  spinalis  et  surculis  nervi  organici  compo¬ 
nuntur,  intercostales  ad  unum  systema  pneumati¬ 
cum  scilicet  ablegemus.  Enimvero  omnes  hi  nervi 
hoc  sibi  proprium  habent,  ut  duplici  radice  con¬ 
flentur,  quorum  una  spinalis  est,  altera  organici 
nervi  propago,  et  dein  quod  originis  utriusque nervi 
in  musculos  respirationis  se  distribuant,  adeo  qui¬ 
dem,  ut  phrenici  nervi  ramusculi  ulteriores  in  spa¬ 
tia  prorepant  intercostalia,  et  nervi  intercostales 
quinti,  sexti  et  septimi  spatii  in  musculi  diaphra¬ 
gmatis  fibras  se  insinuent,  et  cum  phrenici  nervi 
filamentis  copulentur. 

Haec  nervorum  pneumaticorum  singularis  dispo^ 
sitio  aptos  eosdem  reddit,  primo  motus  voluntarios 
exequendi,  ad  hoc  enim  officium  destinantur  fila- 

menta  ex  spinali  medulla  prodeuntia  }  est  enim  haec 
medulla  immediatum  voluntatis  organum:  secundo 
etiam  ad  automaticae  vitae  rhythmum  annexi  sunt 
nervi  et,  qui  ab  eorundem  influxupendent,  musculi, 
cum  etiam  cessante  voluntate,  et  in  somno,  ubi 
vires  animalium  omnino  abolentur,  officio  suo  mus¬ 
culi  defungantur,  quae  ad  respirationis  negotium 
pertinent, 

Ad  tertiam  nunc  transeo  portionem  nervi  orga¬ 
nici,  quam  partem  splanchnicam  voco.  In  regi¬ 
one  scilicet  quartae,  quintae  aut  hujus  et  sextae 
dorsi  vertebrae  filamenta  emergunt  nervea  ex  trunco 
nervi  organici  per  thoracis  cavum  retro  pleuram 
descendentis,  quae  tria,  vel  quatuor  in  mediastinum 
pectoris  posterius  decurrunt,  ibidemque  confluunt, 
et  nervum  splachnioum  ex  utraque  parte  constitu¬ 
unt,  qui  ambo  per  fissuram  inter  fasciculum  pri¬ 
mum  et  secundum  diaphragmatis  in  abdominis  cavurn 
irruunt,  atque  subito  in  saccum  peritonei  involutis 
arteriae  tripodis  coeliacae  conscendunt  tunicas, 
ibique  cum  utriusque  nervi  vagi  truncis  uniti  ganglia 
on  formant  maximum  abdominale,  ex  quo  innume¬ 
ra  filamenta*,  procreantur,  quae  ad  organa  digestio¬ 
nis,  generationis  et  uroporeseos  distribuuntur.  En 
igitur  triplicem  nervi  organici  portionem!  Ouemad- 

modum  enim  tria  statuuntur  vitae  organicae  syste¬ 
mata  ,  unum  quippe ,  quo  materies  telluris  alimen¬ 
taria  in  corpus  suscipitur ,  et  quod  splanchnicum 
systema  adpellare  placuit ,  alterum,  quo  lumen  sub 
aeris  inferiore  forma  hauritur,  quod  pneumaticum 
nominare  volo ,  et  tertium,  quo  terra  soli  intimius 
nectitur,  et  sanguis  procreatur  nutriens  organizans' 
vivificans ,  quod  eardiarum  adpellare  malo  ;  *  ita 

etiam  tres  manifestantur  nervi  organici  portiones. 
Nervus  enirnvero  organicus  ex  summo  vitae  auto- 
maticae  fastigio  exoritur,  et  mollis  cor  et  vasa  co¬ 
mitatur.  In  cervice  et  in  suo  per  pectus  descensu 
nervis  spinalis  medullae  nectitur,  et  in  infimi  ventre 
nervo  praecipue  paris  vagi  unitur,  adeo,  ut  purio¬ 
rem  nervi  organici  medullam  unice  in  vasculoso 
reperies  systemate,  in  pneumatico  jamdum  mollior 
nervi  organici  pulpa  nerveis  spinalis  medullae  fila¬ 
mentis  nectitur,  et  in  splachnico  viscerum  adpara- 
v  >!> 

tu  paris  vagi  intimiori  nexu  copulatur,  adeo  ut  in 
his  organis  non  solus  et  intactus  perstet  automati  - 
cus  per  organa  vitalia  consensus,  sed  facultatis  su¬ 
perioris  animalis  influxum  plus  minus  experiatur; 
adeo  quidem,  ut  respirationis  functio  voluntati  et 
digestionis  officium  phantasiae  animali  magis  minusve 
obtemperet. 

§*  *• 

De  copulis  encephalicis  nervi  organici * 

Ex  ganglio  cervicali  superiori  procedunt  fila¬ 
menta  nervea ,  quae  diversis  inter  se  irrietitis  sur¬ 
culis  arteriam  carotidem  canalem  ossis  petrosi  in¬ 
gressam  comitantur,  et  uti  assolet  tunicae  hujus 
arteriae  intimius  adhaerent,  vix  autem,  ubi  canalis 
carotici  limen  superavit,  prima  elabitur  nervi  pro¬ 
pago  encephalica ,  quae  per  canalis,  quem  vocant, 

i 

vidiani  ductum  elapsa  in  fossam  pterygopalatinam 
adpellit,  in  suo  a  canali  carotico  usque  huc  itinere 
nervo  vidiano  superficiali  et  nasopalatinis  contigua. 
Haec  igitur  primaria  radix  encephalica  arctissimo 
nunc  nexu  cum  reliquis  filamentis  secundi  rami 
quinti  paris  ita  copulatur,  ut  difficile  sit,  progres¬ 
sum  ulteriorem  gravissimi  hujus  nervi  indagandi. 

Admodum  verisimile  est,  hanc  radicem  ence- 
phalicam  nervi  sympathici  in  suo  per  foramen  ro¬ 
tundum  in  cavum  cranii  itinere  portioni  molli  copu- 
lari,  quae  maximam  partem  nervum  gustatorium, 
ad  est,  ramum  lingualem  tertii  rami  quinti  paris 
constituit.  Enimvero  nervi  sensuum  et  qui  sunt  or- 

ganici  nervi  propagines  a  reliquis  systematis  ner¬ 
vosi  filamentis  maxime  distinguuntur  molli  et  quasi 
pulposa  textura,  id  est,  eo  potissimum,  quod  glo¬ 
buli  medullares  tenuissima  cellulari  colligantur  non 
densiori  investiantur  neuvrilemate?  quales  suntnervi, 
qui  ad  systema  motorium  animale  pertinent,  et  vel  ex 
encephali  cavo,  vel  ex  columnae  vertebralis  specu 
elabuntur. 

Ouodsi  autem  nervi  organici  radix  encephalica 
primaria  nervi  quinti  paris  molli  filamento  se  asso¬ 
ciat  ,  cum  eodem  etiam  per  proprium  transit  sub¬ 
stantiae  medullaris,  quae  cerebelli  crura  constituit, 
canalem,  et  nunc  in  eodem  versus  cerebelli  inti¬ 
miores  penetrat  recessus,  et  dein  aliam  hujus  or¬ 
gani  format  radicem,  circa  quam  nunc  ex  arterioso 
vertebralium  vasorum  systemate  nova  globulorum 
medullarium  enascitur  et  ordinatur  congeries ,  ut 
paragrapho  sequenti  docebo. 

Altera  vera  radix  encephalici  oculo  investiga¬ 
tori  non  ita  se  subducit,  sed  cum  arteria  carotide 
ex  canali  emergit  carotico,  et  nunc  subito  cum 
eadem  arteria  balneum  subit  venosum,  quod  ab  ef¬ 
fuso  in  sinum  cavernosum  sanguine  et  nervulo  et 
arteriae  paratur.  Sed  in  hoc  ipso  balneo,  in  pleris- 


que  animalium  ordinibus  rete  vasorum  mirabili 
cinctus  emergit  ,  nervulus  arteriae  deserit  tunicam, 
cui  hucusque  intimius  adhaeserat,  et  nervo  oculum 
abducenti  se  unit,  quorum  ad  medullae  spinalis  cor- 
pora  pyramidalia  properat,  atque  iisdem  se  ad¬ 
jungit. 

Videmus  itaque  hic  nervi  organici  duplicem  ra¬ 
dicem,  unam,  quae  cerebello  datur,  alteram,  quae 
spinali  medullae  annectitur.  Ouo  facto  constat  et 
phantasiam  et  liberum  arbitrium  in  nervum  orga¬ 
nicum  agere  posse,  magis  autem  encephali  vires 
utpote  quod  nervus  ,  antequam  balneum  venosum 
arteria  carotis  intret,  jam  ejus  tunicam  deserat; 
balneum  enim  venosum  intimiorem  tollit  inter  me¬ 
dullae  oblongatae  initik  et  nervum  organicum  nexum, 
sicut  •  alibi  fusius  demonstravi  „  eo  quod  sanguis 
venosus  irritabilitatem  destruat,  et  sensibili  nervos 
privet  atmosphaera. 

Quod  autem  hic  potius  attendr  velim,  est  illa 
nervi  propago,  quae  in  corpus  transit  sic  dictum 
restiforme,  atque  nunc,  uti  ulterius  deducere  animus 
est,  cerebello  parat  initia. 

De  copulis  spinalibus  nervi  organici . 

Ouemodmodum  supremum, 
quod  carotidem  celebralem  sequitur,  nervi  or¬ 
ganici  filamentum  intima  adit  animalis  systematis 
nervei  penetralia,  ut  circa  eundem  generetur  ence¬ 
phali  substantia,  ita  et  plurimi  surculi  per  nervi 
organici  decursum  medullam  adeunt  spinalem.,  ufe 
non  interrupto  nexu  hoc  praecipuum  voluntati  et 
motui  externo  dicatum  organon  intimis  vinculis  cum 
eodem  coadunetur. 

-*'■  S'  .  •  :  f.  •  .  ‘T  '■  !  ‘  i  >  .  i  :  \  \li\  i  i  -  '  *  -  )  ■  «  ^ . 

Primum,  quod  ad  spinalem  medullam  adit,  fila¬ 
mentum  illud  est,  quod  cum  nervo  sexti  paris  s* 
oculum  abducentis  cum  medullae  oblongatae  cor¬ 
poribus  pyramidalibus  nectitur,  et  in  sinu,  quem 
dicunt,  cavernoso  sursum  adscendens,  et  plexum 
circum  arteriam  factum  in  canali  carotico  relinquens 
nunc  se  nervo  sexto  associat,  dum  hic  balneum 
venosum  sinus  cavernosi  intrans  transverso  versus 
rimam  orbitalem  trans  arteriam  progresso  in  orbi¬ 
tam  ducitur. 

Sequuntur  minima  filamenta,  quae  primo,  secundo 
et  tertio  pari  se  nectunt,  et  cum  iisdem  in  colli 
musculos  distribuuntur. 

Majoris  etiam  momenti  sunt  surculi,  qui  ex  pro¬ 
prio  organici  ramusculo  discedunt,  et  quarto  et 
quinto  cervicalium  nectuntur,  qui  cum  iisdem  ner¬ 
vum  phrenicum  constituunt. 

Neque  negligendum  hic  videtur  filamentum, 
quod  plexui  brachiali  connectitur,  et  influxum  ner- 
veum  nervi  organici  in  motus  animalis  extremitatis 
superioris  evincit. 

Ex  reflexis  minimis  plexuum  pulmonalium  poste¬ 
riorum  et  cardiacorum  surculis  ganglion  enatum  est 
thoracicum  superius ,  quod  primo  dorsali  medullae 
spinalis  nervo  unitur,  et  in  musculos  colli  et  pecto¬ 
ris  distribuitur;  producitur  dein  nervus  noster  ad 
latus  utrinque  juxta  spinam,  ita,  ut  medullaris  et 
mollis  substantia  retro  transparentem  pleuram  sita 
nudis  oculis,  etiam  sine  ullo  artis  anatomicae  ad¬ 
miniculo,  facile  perspiciatur.  Juxta  quodvis  nempe 
costae  capitulum  ex  descendente  nervi  organici 
trunco  prodeunt  filamenta  tria  vel  quatuor,  quae 
in  ganglion  uniti  nervo  intercostali ,  qui  ex  specu 


vertebrali  inter  strata  musculorum  prodit,  annectun¬ 
tur,  et  in  musculos,  qui  respirationi  inserviunt, 
distribuuntur. 

Truncus  organici  nervi,  postquam  rami  splan¬ 
chnici  in  cavo  mediastini  pectoris  posteriori  per  fora¬ 
men  inter  fasciculum  primum  et  secundum  dia¬ 
phragmatis  ad  constituendum  cum  nervo  vago  s. 
vocali  ganglion  coeliacum  supra  arteriae  coeliacae 
tunicam  ex  utraque  |  parte  confluxere ,  vertebris 
dorsi  arcte  annexus  retro  peritoneum  in  abdominis 
cavum  descendit,  et  cum  lumbalibus  spinae  nervis 
cohaeret,  et  duo,  tria  filamenta  largitur  nervis, 
qui  cruralium  nomine  sub  ligamento  Poupartii  ad 
crus  descendunt.  Demum  interiora  legit  nervus 
organicus  vertebrarum  corpora  et  ab  utraque  parte 
ossis  sacri  juxta  symphysin  iliacam  in  pelvim  mi¬ 
norem  descendit,  et  comite  arteria  sacra  laterali 
ad  ossis  coccygis  apicem  decurrit  cum  sacralibus 
nexus ,  atque  sic  ad  organa  pelvis :  vesicam  prosta¬ 
tam,  uterum  et  distributus  quin  et  minimo  filamento 
cum  ischiadico  nervo  conjunctus. 

Hac  unione  nervi  organici  cum  nervis  medullae 
spinalis ,  qui  libero  hominis  arbitrio  soli  obsequun¬ 
tur,  ratio  fortassis  reddi  debet,  cur  in  casu  rario- 

ri ,  e .  g.  in  somnambulismo  ,  in  magneticis  ,  ut 
ajunt,  extasiis  musculi  voluntati  adpertinentes  mo¬ 
veantur,  cum  tamen  liberum  arbitrium  cesset  ve- 

.  i 

risimile  nempe  est,  tum  temporis  ex  nervi  organici 
filamentis,  quae  modo  recensui,  aurae  nerveae  in 
hoc  systemate  accumulatae  itei  in  medullae  spinalis 
nervos  aperiri,  atque  exinde  porro  in  motus  volun¬ 
tarii  organa  distribui. 


§.  7. 


De  constructione  systematis  nervei  animalis . 


Sunt  inter  animalia  diversa  corpora,  quae  nervo . 
solummodo  organico  praedita  reperiuntur ,  uti  sunt 
Phytozoorum  diversae  formae:  Aplysiae,  Madrepo- 
rae,  Ho biliuriae,  Asteriae,  quae,  uti  Mangili  et 
Presciani  cultro  invenerunt,  simplicissimo  nervoso 
systemate  instructa  sunt. 

.  ii  •  •:  .  .. !  <  •*,  i  .  : .  £ 

Haec  ergo  corpora  ideo  animata  voco,  eo  quod 
luminis  principium  terrestri  basi  involutum  et  in¬ 
clusum  gerunt,  revera  enim  tantum  sensu  gene¬ 
rali,  qua  est  Soenesihesis,  instruuntur. 


9^ 

( 

Ad  vermes  jam  ubi  progredimur*  Jamdumten- 
tacula  et  oculorum  quaedam  species  reperiuntur, 
quae  in  molluscis  increscunt,  et  dilatantur.  Verum 
et  hic  nervus ,  qui  corporis  sequitur  longitudinem, 
nonnisi  nervum  sistit  organicum,  et  nequaquam, 
ut  recentiorum  nonnulli  aperta  luce  coecutientes 
autumati  sunt,  medullam  spinalem,  qua  omnia  ani¬ 
malia  destituuntur,  quae  vertebris  carent.  Verum 
utique  est,  ex  hoc  longitudinem  corporis  vermium 

Jnetiente  nervo  ad  quemvis  corporis  annulum  pro- 

\ 

duci  surculos ,  verum  inde  minime  sequitur ,  esse 
truncum,  ex  quo  surculi  proveniunt,  medullam 
spinalem,  aut  quoddam  huic  medullae  analogon 
organoii}  cum  liquido  constet,  organicum  nervum 
inferiorem  esse  spinali  medullae,  vitae  organis  uni¬ 
ce  debere,  atque  hinc  in  animalibus  adesse  opor¬ 
tere,  in  quibus  medulla  spinalis,  quae  est  volun¬ 
tatis  immediatum  instrumentum,  adhuc  desidera¬ 
tur.  Atqui  in  animalibus  ipsis  ex  organici  nervi, 
trunco  cum  nervis  spinalis  medullae  conjuncto  pro¬ 
deunt  in  musculos  et  cutirn,  et  producuntur  fila¬ 
menta  ad  sensum  et  motum  profecto  idonea*  Ergo 
ex  hoc,  quod  nervei  surculi  et  vermium,  mollus¬ 
corum  et  insectorum  diversis  ordinibus  sensum  his 
animalibus  et  motum  conciliant ,  concludere  non 
licet,  esse  hos  nervos  medullae  spinalis  propagines, 

cum  in  perfectioribus  animantium  corporibus  sen¬ 
sus  et  motus  nervis  duntaxat  encephalicis  et  spi¬ 
nalibus  producatur. 

Tantum  in  superioribus  animalium  ordinibus,  am¬ 
phibiis,  piscibus,  et  qui  haec  longe  excellunt  avium 
et  mammiferorum  corporibus  paulatim  ex  inferiori 
nervi  organici  systemate,  nobiliora  oriuntur  organa, 
inter  quae  cerebrum  et  cerebellum  et  medullam 
demum  spinalem  nominasse  fas  est.  Hoc  autem  in 
anatomes  comparatae  doctrina  ut  axioma  poni 
debet :  medullam  spinalem  in  omnibus  animalibus  de¬ 
siderari,  in  quibus  vertebralis  canalis  non  adest, 
sicut  revera  verum  encephalum  non  adest,  ubi  cra¬ 
nii  capsula,  quae  est  verum  encephalodocthon,  non 
deprehenditur.  Neque  enim  filamentum  nerveum 
vermium,  neque  medulla  abdominalis  insectorum 
medullam  spinalem  repraesentat,  sed  est  organon 
nervi  organici  analogon,  sicut  ganglion  superius, 
quod  in  insectis,  crustaceis,  vermibus  et  molluscis 
ventriculo  adjacet  pro  encephalo  non  sine  summo 
erroris  periculo  venditatu» 


De  constructione  cerebelli  ex  systemate  vasorum 

vertebralium. 

'  ..  ,.  ,v  ..... 

Inter  organa  systematis  nervei  animalis  primo 
loco  enumero  cerebellum. 

*  Radix  cerebelli  est  copula  encephalica,  quae  ex 
ganglio  cervicali  superiori  enata  carotidis  tunicae 
adhaeret,  per  canalem  caroticum  in  canalem  trans¬ 
it  Vidianum,  et  demum  in  fossa  plerygopalatina 
annectitur  maxillaris  superioris  trunco,  et  cum  eo¬ 
dem  ganglion  subit  Glaseri,  quin  se  ganglio  im¬ 
misceat,  hinc  ad  crura  cerebelli  pertingit,  et  in  pro¬ 
prio  hiatu  cum  exeunte  nervo  gustatorio  intimius 
nexa  ad  corpus  restiforme  se  associat,  et  cum  eo¬ 
dem  substantiae  medullaris  cerebelli  subit  pene¬ 
tralia. 


Ex  hac  radice  medullari  originem  cerebelli  hoc 
modo  construo:  Radix  nervea,  ubicunque  adpa- 
ret,  in  organismo  animali  est  et  debet  esse  focus 
centralis,  unde  aurae  oxygenae  radii,  vitae  energi- 

* 

cae  productores,  exeunt,  atque  vitam  inferiorem 
arteriarum  comitantium  sollicitant  et  augent.  — 
In  cerebelli  cavo  arteriae  vertebrales  diffunduntur, 
quae  ex  arteriae  subclaviae  licet  inferiori  systemate, 

w 

tamen,  si  recte  attendimus  earum  decursum,  per¬ 
pendiculari  et  versus  cordis  sinistrum  ventriculum 
servata  directione  per  proprium  in  processibus 
transversis  vertebrarum  colli  insculptum  canalem  in 
cranium  transeunt.  Hic  radici  medullari  infinitius  ad¬ 
haeret  vasorum  numerus,  ex  quibus  in  systema 
capillare  transeuntibus  ramusculis  demum  prodit 
globulorum  sanguineorum  accumulata  congeries, 
atque  ex  his  demum  substantia  cerebelli  cinerea, 
quae  globulis  nunc  rite  ordinatis  atque,  ut  assumere 
fas  est,  paulo  magis  oxy datis  substantiam  demum 
albam  medullarem  nervosam  cerebelli  constituunt. 

Quemadmodum  enim  negari  nequit,  per  totum 
nervorum  decursum  in  corpore  animali  nerveam 
substantiam  vasis  associari,  et  inde  liquido  con¬ 
stat,  ubi  plura  vasa  circa  nervum  cumulantur,  nerve¬ 
am  substantiam  increscere,  et  rubellam  assumere  cor- 
ticali  cerebri  substantiae  aemulam  faciem;  ita  idem 
certe  in  cranii  cavo  contingere  necesse  est,  ubi 
primum  nervi  organici  ex  corde  productum  filamen¬ 
tum  sanguine  circumdatur  maxime  oxygenato  et 


elementis  nerve  is ,  id  est,  globulis  sanguineis  tan¬ 
topere  referto. 

‘i 

Qua  quidem  ratione  ex  confertis  nunc  et 
congestis  ex  arteriis  vertebralibus  globulis  hae 
series  globulorum  ordinatae  oriantur,  quos  ner- 
veas  fibrillas  nuncupamus,  et  quo  modo  iidem  ad 
cerebelli  coeant,  et  aptentur  organismum?  Qui  fiat, 
ut  arteriosum  vertebrale  systema  primo,  antequam 
in  nerveum  transformatur,  in  tenuissimam  vasculo¬ 
sam  membranam  dissolvitur?  Cur  ex  eadem  hac 
membrana,  et  quasi  in  eandem  involutae  prodeant 
laminae  corticales  ?  quae  sunt  externa  configuratio 
cerebelli?  Quomodo  demum  ex  his  laminis  cine- 

/*W 

reis  prodeunt  nerveae  fibrillae,  quae  unitae  inter  se 
arborem  vitae  septem  ramis  compositum  constitu¬ 
unt,  quae  quatuor  ex  utraque  parte  fasciculis  et  in 
cerebri  nodum  seu  commissuram  cerebelli  et  in  me¬ 
dullam  oblongatam  et  in  ipsum  demum  cerebrum 
terminentur,  et  quo  virium  internorum  concursu 
luminis  praepotente  virtute  hic  organismus  oriatur^ 
id  exponere  verbis  non  ausim. 

§.  9. 

'  1/'  f  |  •*'  ‘  r  | 

De  constructione  cerebri  ex  systemate  arteriarum 

carotidum . 

_  ,  -  ■  , 

Duo  memorabiles  fasciculi  medullares  ex  ipsis 

cerebelli  penetralibus  initia  sumunt ,  atque  inter 

corpora  pyramidalia  et  crura  ad  commissuram  pa- 

rellelo  inter  se  ductu  procedunt,  lamina  tenuissima 

medullari,  velo  medullari  superiori  Reilii  sive, 

ut  alii  volunt,  valvula  medullosa  cerebelli  inter  se 

juncti.  —  Hi  duo  fasciculi  subter  quadrigemina  se 

% 

recondunt  corpora ,  et  versus  cerebri  medium  inter 
ipsam  thalamorum  opticorum  et  corporum  striato-» 
rura  substantiam  se.  insinuant. 

Hi  duo  fasciculi  medullares  sunt  productiones 
nervosae,  quae  colliculos  sensorios,  videlicet  primo 
olivaria  corpora,  de  in  cinereum  ventriculi  quarti 
colliculum,  dein  nervorum  opticorum  thalamos,  et 
striata  inter  se  corpora  sibi  annectunt,  quae  ex  pro¬ 
fundioribus  eerebri  vasis,  ex  vertebralium  arteria¬ 
rum  concursu  initia  ducunt.  Ex  his  enim  arteriis 
membrana  contexitur,  quae  retro  tentorium  cere¬ 
belli  sub  commissurae  cerebri  maximae  posteriore 

revoluto  margine  subter  fornicem  cerebri  et  cruri¬ 
bus  fornicis  posterioribus  ,  quae  in  hippocampi  sic 
dicti  pedes  continuantur,  decurrit,  corpora  quadri¬ 
gemina,  et  pinealem  glandulam  et  opticorum  colli¬ 
culorum  maximas  retro  partes  obtegens  in  plicam 
revolvitur,  quae  plexus  choroideus  adpellatur-  ex 
hac  membrana  prodeunt  arteriae  et  venae  versus 
striati  corporis  cineream  substantiam,  cerebri  tae¬ 
nia  coercita. 

Ex  his  vasis,  et  praecipue  ex  vasculosa  mem-  „ 
brana,  quae  in  cerebri  meditullium  se  insinuat,  ea 
eerebri  substantia  oriri  mihi  videtur,  quae  collicu¬ 
los  cerebri  sensorios  constituit.  Fibrae  enim  ner- 
veae  exinde  profectae  nunc  ex  his  nerveis  colli¬ 
culis  in  nervum  collectae  diversis  viis  in  sensuum 
organa  propagantur. 

* 

His  inferioribus  sensuum  organis  cerebralibus 
supersternitur  nunc  organon  alterum  maxima  digni¬ 
tate  praeditum,  quod  hemisphaeria  cerebri  medul¬ 
laria  nomines,  ex  arteriarum  carotidum  cerebrali¬ 
um  ramis  profectum,  qui,  si  in  fundo  cranii,  ubi 
circa  nervorum  opticorum  nexum  communicante 
cum  vertebrali  arteriarum  systemate  ramo  copulan¬ 
tur,  nunc  in  vasculosam  cerebri  membranam  infini- 

tis  et  tenuissimis  arteriolis  compositam  transeunt , 
ex  qua  cinerea  primum  et  corticalis  cerebri  sub¬ 
stantia  prodit,  quae  pededentim  in  candidae  me¬ 
dullae  fibras  transit,  medullam  sic  dictam  cerebri 

j 

maximam  (centrum  medullare  Vieussenii)  constituit. 

•1». 

Novissimis  G  allii,  Reilii  et  meis  inquisiti¬ 
onibus  compertum  est,  duplicem  hic  reperiri  fibra¬ 
rum  nervearum  stratum ,  quorum  unum  per  hemi¬ 
sphaerii  utriusque  medium  trans  striata  corpora  et 
nervorum  opticorum  colliculos  versus  cerebri  basin 
et  prominentiam  annularem  dirigitur,  alterum  au¬ 
tem  versus  oppositum  hemisphaerium  transire,  et 
nerveis  fibrillis  ejusdem  in  medio  uniri,  vel  potius 
decussari  videtur  eadem  prorsus  ratione,  ut  id  de 
nervi  optici  nexu  alibi  docui  *).  Primum  nervorum 
cerebri  systema  systema  crurum,  alterum  sy¬ 
stema  trabum  Reilio  adpellatur.  Utrumque  mani- 

* 

festo  et  fibrillis  distinctis  ex  cortice  prodit  cerebri, 
sed  systema  crurum  nunc  per  ganglion  transit  ce¬ 
rebri  maximum,  et  in  fundo  cerebri  colligitur  in 
processus  s.  crura  cerebri,  quae  sub  prominentia 
annulari  transeunta*  magnam  partem  versus  corpo¬ 
ra  pyramidalia  medullae  oblongatae  transeunt. 

*)  Elumenbachs  mediz.  Bibliothek,  3.  Rd.  1—3  Stuck, 


Systema  autem  trabum  ejusdem  originis  supra 
corpus  striatum  decussat  fibras  alterius  systematis, 
quem  locum  Reil  Stabkrcinz,  adpellat,  et  dein 
in  commissuram  cerebri  maximam  ex  utraque  parte 
conjungitur.  Descendunt  ex  hac  commissura  ante¬ 
rius  laminae  medullares  ,  quae  sibi  junctae  septum 
lucidum,  et,  ubi  a  se  discedunt,  ventriculum  septi 
lucidi  constituunt.  Versus  posteriorem  partem  com¬ 
missura  cerebri  maxima  in  fornicem  transit,  et 
quidem  in  crura  fornicis  anteriora  et  crura  forni¬ 
cis  posteriora.  Anteriora  versus  commissuram  ce¬ 
rebri  anteriorem  diriguntur,  et  eminentias  candi¬ 
cantes  attingunt*  posteriora  vero  inter  se  divergen¬ 
tia  corpus  psalloides  includunt,  et  sub  pedum  hip¬ 
pocampi  nomine  in  ventriculi  descendentis  cornu  se 
immergunt,  atque  ita  cinereum  cerebri  gyrum  in¬ 
vestiunt. 

Utriusque  autem  systematis  nervea  substantia  ex 
arteriae  carotidis  tenuissimis  et  numerosissimis  ra¬ 
musculis  et  capillaribus  vasis  prodit,  quae  membra¬ 
nam  cerebri  vasculosam  componunt,  et  in  cineream 
substantiam  immediate  continuantur,  sicut  etiam 
in  plurimis  exemplaribus  oculis  usurpare  licet. 


Non  ergo  ex  spinali  medulla  cerebri  et  eere- 
belli  substantia  orta  e$t,  uti  Gall  et  ejus  asseclae 
voluerunt 5  sed  ex  vasorum  systemate  primo  prodiit 
corticalis  et  cinerea  substantia,  et  ex  hac  demunt 
medullares  et  nerveae  nascuntur  fibrillae ,  quae  en¬ 
cephali  massam  et  nervea  filamenta  constituunt. 
Est  enim  cinerea  cerebri  substantia  collectio  glo¬ 
bulorum  sanguinis  ex  vasis  immediate  prodeunti¬ 
um  ,  sed  impuriori  adhuc  lympha  commistorum  ' 
ast  *  ubi  haec  impurior  absorbetur  lympha ,  pede- 
dentim  enascitur  fibra  nervea  alba  medullaris  ex 
globulorum  sibi  unitorum  serie  constans. 


De  medullae  spinalis  origine. 

s 

Otii  medullam  spinalem  tanquam  organon  ani¬ 
male  primigenium  defendunt,  adversarii  non  pos¬ 
sunt  rationem  reddere,  unde  haec  medulla  suam 
traxerit  originem.  Ouodsi  cineream  substantiam, 
quae  medullae  spinalis  medium  tenet,  pro  matrice 
exterioris  substantiae  nerveae  verditant,  primo  dici 
potest,  esse  medullam  decuplo  et  ultra  quantitate 
majorem  ac  substantiam  cineream.  Deinde  quaestio 
oboritur,  undenam  haec  cinerea  substantia?  Qpor- 


tet  enim,  ut  cum  omni  organismo  cohaereat, 
ut  medulla  ex  alio  quocunque  organo  prodeat, 
et  iterum  in  archetypum  organismi  quasi  demerga¬ 
tur.  Si  ex  vasis  et  sanguine  oriri  nervos  et  proin 
medullam  spinalem  dicunt,  certe  arteriae  carotides 
et  vertebrales  multo  majorem  sanguinis  oxygenati 
vehunt  copiam,  quam  spinales  recurrentes,  et  re¬ 
vera  dici  debet:  sicut  spinales  arteriae  rami  tan¬ 
tum  sunt  arteriarum  vertebralium,  quae  encephalo 
adpertinent,  ita  etiam  medulla  spinalis,  quae  hanc 
arteriam  primariam  agnoscit,  pro  parte  encephali 
haberi  debet. 

Duo  praecipue  argumenta  proferunt  adversarii, 
quibus  nostram  encephali  constructionem  oppugnare 
nituntur,  et  demonstrare  volunt,  medullam  spina¬ 
lem  esse  primum  caudicem  medullarem,  unde  ce¬ 
rebrum  dein  efflorescit.  Primum  ex  animalculis  pe¬ 
titur  infimi  ordinis ,  quibus  nervus  unicus  tan!*um 
corpus  percurrit,  qualem  videmus  in  insectis,  ver» 
mibus  et  picris  que  molluscis',  ast,  dum  adversarii 
hunc  nervum  pro  medulla  spinali  venditant,  in 
summo  sane  errore  versantur,  cum  hic  nervus  nihil 
aliud,  nisi  nervi  organici  seu  sympathici  magni 
analogon  organon  portendit ,  qui  simplicissimus  eo¬ 
dem  plane  modo,  ut  et  in  animalibus  superiorum 

ordinum  in  organa  vitae  simul  et  ia  cellulosam 
musculosamque  compagem  distribuitur.  Alterum 
argumentum  a  morbo  petunt ,  quem  acephaliam  di¬ 
cunt.  Embryones  scilicet  quandoque  inveniuntur 
superiore  parte  encephali  privati,  ast,  si  accurate 
rem  indagamus,  nulli  dubio  locus  est?  encephalum 
primum  adfuisse,  postmodum  autem  destructum 
fuisse,  adeo  quidem,  ut  cerebellum  tantum,  promi¬ 
nentia  annularis  et  origines  nervorum  remanserint. 
Admodum  probabile,  quin  certum  est,  embryones 
acephalos  in  primis  vitae  uterinae  stadiis  fuisse  hy- 
drocephalos ,  et  membranam,  quae  priori  gravidi¬ 
tatis  tempore  cerebrum  ossium  loco  insternit,  dir- 
ruptam  cerebri  autem  tam  temporis  gelatinosam 
massam  in  liquore  amnios  solutam  fuisse.  Testantur 
lioc  rudimenta  ossium  cranii,  quae  disrupta  sibi  in¬ 
cumbunt,  testatur  id,  quod  a  cerebro  in  cranio  re¬ 
manet,  in  quo  non  alienum  organon,  sed  dissoluta 
rudimenta  clare  deteguntur. 

Non  ergo  dici  potest,  in  his  acephalis  infanti, 
bus  adesse  medullam  spinalem,  cerebrum  autem 
non  esse  evolutum.  Est  tale  assertum  omnino  le¬ 
gibus  naturae  organicae  contrarium,  in  quo  partes 
omnes  in  toto  sunt,  et  unaquaque  pars  totum  re¬ 
praesentat}  adfuit  nempe  cerebrum,  sed  morbo 
destructum  esi,  spinali  medulla  superstite, 


Et  amabo?  unde  cerebrum  ortum  ducit?  nonne 
ex  vasorum  sanguiferorum  latice  concrescit? 
Atqui  maxima  arteriarum  cerebri  pars  in  membra¬ 
nas  compingitur  vasculosas,  quae  cerebrum,  cere¬ 
bellum  et  colliculos  sensorios  involvunt,  ergo  ra¬ 
tioni  consentaneum  est  asserere,  ex  bis  cerebri 
primum  cineream  substantiam  oriri,  et  demum  ex 
cinerea  medullarem,  id  est?  nerveam  progigni,  ex 
qua  dein  interna  cerebri  organisatio  perficitur,  cu¬ 
jus  fibrae  productae  crura  et  fasciculos  medullares 
constituunt,  unde  medulla  oblongata  initium  sumit. , 

Medulla  itaque  oblongata,  quae  processui  ossis 
occipitis  basilari  incumbit,  ex  sequentibus  fascicu¬ 
lis  nerveis  componitur.  Primo  ex  cruribus  cerebri 
medullaribus,  quae  in  fundo  cranii  colliguntur,  et 
convergentia  per  transversas  commissurae  cerebelli 
fibras  his  quasi  intertextae  transeunt,  et  in  corpo¬ 
ra  pyramidalia  propaguntur.  Secundo  ex  corpori- 
,  bus  olivaribus,  quae  sunt  nervi  gustatorii  quinti 
paris  ramo  maxillari  inferiori  annexi  sensorii  col¬ 
liculi.  Tertio  ex  cruribus,  seu  fasciculis  nerveis  ce¬ 
rebelli  ad  eandem  oblongatae  medullae  caudicem? 
quarto  ex  fasciculo  medullari,  qui  a  colliculo  cinereo 
nervi  acustici  proficiscitur.  Quinto  denique  et  sexto 
ex  duobus  fasciculis,  qui  ab  eminentiis  (ju  ad  rige- 

minis  prioribus  et  posterioribus  versus  medullam 
oblongatam  propagantur,  quarum,  qui  a  posterio¬ 
ribus  deducuntur  eminentiis  colliculorum  opticorum 
productiones,  qui  vero  ab  eminentiis  prioribus  pro¬ 
veniunt,  colliculorum  olfactoriorum  propagines  lier- 
vei  dici  merentur. 

Constat  ergo  medulla  oblongata  ex  fasciculis 
nervosis  ab  utraque  parte  sex ,  quorum  quatuor  a 
colliculis  sensoriis,  unum  ex  cerebri,  alterum  ex 

cerebelli  collecta  substantia  nervosa  componuntur. 

Hi  fasciculi  medullares  in  regione  secundae  colli 
vertebrae  in  ganglion  intumescunt,  in  quo  diversi 
hi  fibrarum  ordines  ita  commiscentur,  ut  nunc 
productae  licet  diversissimae  originis,  unum  tamen 
et  identicum  organon  constituunt,  et  hoc  organon» 
quod  medulla  spinalis  adpellatur  ,  est  systema 
nerveum  voluntati  obtemperans.  Ex  hac  producuntur 
nervi  plurimi,  qui  per  totam  spinae  longitudinem  in 
instrumenta  motus  voluntarii  distribuuntur. 

In  errorem  igitur  inducti  sunt  Gall  et  ejus  asse¬ 
clae,  qui  methodo  omnino  perversa  primo  medul¬ 
lam  spinalem  organum  animale  primigenium  dice¬ 
bant,  quin  ejus  originem  exponere  ausi  sint,  deinde 


ex  medulla  spinali  cerebri  et  cerebelli  massam  efflo¬ 
rescere  audacter  asseruerint ,  quin  explicarent, 
unde  tanta  nervorum  mossa  producta  fuerit,  qualis 
ea  est,  quae  cerebri  et  cerebelli  cavum  replet. 


§♦  H. 


De  configuratione  externa  encephali . 


Exercitavit  jam  dudum  physiologorum  ingenia 
quaestio,  unde  dependeat  singularis  efformatio, 
quam  in  externa  cerebri  et  cerebelli  superficie  me¬ 
rito  admiramur?  Cur  cerebrum  in  miros  adeo  se 
gyros  contorqueat,  et  cur  cerebellum  in  tam  sub¬ 
tiles  et  innumerabiles  fere  laminas  sibi  invicem  im¬ 
positas  dividatur?  Neque  scio,  hoc  problema  ab 
ullo  physicorum  ad  nostra  usque  tempora  solutum 
fuisse. 

Gall  non  ita  pridem ,  sed  vacillanti  prorsus 
ratiocinio  et  judicio  parum  fido  asseruit,  circum¬ 
volutiones  cerebri  ex  cinerea  substantia  efformatas 
ex  medullaribus  cerebri  fibrillis  progigni,  et  organa 
sistere  specifica,  quibus  hominum  affectus  singuli 
et  animi  facultates  annexas  esse,  sibi  et  aliis  per- 

suadere  voluit.  Verum  si  etiam  taceam,  esse  as¬ 
sertum  philosopho  indignum,  animi  facultates  orga¬ 
nis  attribuere,  quae  totius  encephali  energiae  e? 
actioni  debentur,  et  passiones  non  a  cerebro  pro¬ 
ficisci,  sed  ab  organorum  vitalium  nervo  sympa¬ 
thico  traduce  in  encephalum. actione  dependere, 
jamdum  illud  ex  anatome  desumptum  argumentum 
hypotheticae  opinionis  commentum  destruit,  quo 
evincitur,  cineream  cerebri  substantiam  vasis  esse 
proximam,  materie  ceracea  impleri  ejus  vasa  mini¬ 
ma  posse  ,  et  ex  hac  demum  medullares  nervorum 
fibras  colligi,  et  componi,  quae  igitur  corticali  sub¬ 
stantiae  longe  sunt  exquisitiores. 

Non  est  ergo  rationi  congruum  assumere:  in 
substantia  ex  vasis  immediatius  profecta  organa 
facultatum  animi  quaerenda  esse,  sed  statuendum  est, 
in  iis  potius,  in  quibus  purior  et  exquisitior  nervea 
fibra  apparet,  id  est,  in  medulla  cerebri,  haec  orga¬ 
na  adesse  debere. 

Mea  circa  cerebri  originem  sententia  plane  con¬ 
traria  est  illa,  quam  modo  exposui.  Non  ego  ex 
medulla  cineream  substantiam  progigni,  sed  hanc 
potius  ex  illa  oriri  affirmo.  Est  enim  substantia 
corticalis  nihil  aliud,  nisi  globuli  sanguinis  ex  vas¬ 
culosae  membranae  subtilissimis  surculis  collecti. 

qui  in  c-ineritie  cerebri  adhuc  heterogeneis  sangui¬ 
nis  particulis  miscentur,  in  medulla  autem  purio¬ 
res  sunt,  cum  homogeneae  partes,  id  est,  albumi- 
nosae  sphaerulae  se  invicem  attrahant,  et  fibrarum 
series  efforment*. 

Cur  autem  cerebri  exterior  facies  in  gyros  con¬ 
voluta,  cerebelli  autem  superficies  in  lamellas  di¬ 
visa  appareat*  hujus  phaenomeni  rationem  primus 
ego  ex  vasorum  cerebri  energia  derivare  conatus 
sum.  Duplex  nempe  ex  circuli  sanguinis  centro 
versus  cranium  ascendit  ex  utraque  corporis  latere 
arteria;  carotis  una,  vertebralis  altera:  utraque 
perpendiculari  satis  directione  in  homine  ex  fundo 
cordis  in  altum  attolitur,  et  hinc  easdem  sanguinem 
prae  ceteris  pneumate  aereo  foetum  versus  crani¬ 
um  transvehere,  nemo  est,  qui  dubitet ;  in  suo  etiam 
versus  cranium  decursu  ne  minimam  quidem  ar¬ 
teriolam  emittunt,  antequam  cranii  cavum  attige¬ 
rint.  Interim  tamen  vertebralis  arteria  ex  subcla¬ 
via  enata  tanto  vigore  non  gaudet,  ac  arteria  caro¬ 
tis  ex  arcu  ipso  aortae  prominens. 

His  praemissis  dico :  Encephali  externas  formas 
vasorum  systemati  debere ,  ex  quibus  substantia 
encephali  ipsa  efformatur,  et  quidem  circumyolu- 

tiones  cerebri  a  plicis  et  sinubus  membranae  vascu¬ 
losae  ,  quae  ex  carotidis  internae  ramis  componi¬ 
tur,  et  ubique  in  cerebri  mollem  pulpam  se  insini- 
at^  cerebelli  autem  laminae  a  membranae  vascu¬ 
losae  sibi  impositis  stratis,  quae  arteriarum  verte¬ 
bralium  ramis  componuntur. 

Sed  quaeres  :  cur  arteriarum  vertebralium  rami 
membranam  lamellatim  plicatam,  arteriae  autem 
carotidis  surculi  membranam  in  gyros  contortam 
generent”?  Respondeo:  id  energicae  arteriarum  vi¬ 
tae  deberi,  quae,  dum  se  proprio  motu  contrahunt, 
a  sanguine  magna  vi  per  priores  truncos  propulso 
moventur ,  et  ipsae  vario  modo  inflectuntur. 
Nunc  autem  arteria  carotis,  dum  versus  cerebrum 
ascendit,  extra  cranium  jam  inflectitur  duplici  mo¬ 
do,  primo  ab  anteriore  retrorsum,  dem  a  latere 
introrsum,  adeo  ut  prima  flexura  secundae  sitver- 
ticaliter  opposita.  Easdem  rationes  servat  arteria 
carotis  dum  ad  sellae  turcicae  latera  versus  cere¬ 
brum  ascendit,  si  hanc  flexuram  oculo  metimur,  re¬ 
vera  eadem  gyrum  cerebri  ex  asse  repraesentat. 
Ergo  eodem  modo  et  flexuosi  membranae  sinus 
cerebri  cineritiem  in  tales  formas  compingere  de¬ 
bere  in  aperto  est. 


ii5 

Minorem  monstrat  in  contractionibus  energiam 
arteria  vertebralis  ,  interim  tamen  et  haec ,  ante¬ 
quam  foramen  occipitis  magnum  transgreditur ,  spu 
parallelas  et  sibi  undulatim  impositas  inter  epistro- 
pheum  et  atlantem  et  inter  hunc  et  occiput  flexu¬ 
ras  abit,  atque  hae  ex  asse  repraesentant  lamellas 
cerebelli  jam  minores,  jam  majores  sibi  invicem 
imbricatim  impositas,  cum  scilicet  membrana  vas¬ 
culosa  cerebelli  in  aequales  sibi  incumbentes  pli¬ 
cas  ex  vitae  propriae  energia  resolvitur. 

Sunt  ergo  exteriores  formae  encephali  secundum 
meam  quidem  opinionem  ultimae  expressiones  vi¬ 
rium  systematis  irritabilis ,  quod  nunc  in  sensibili- 
tatis,  quae  est  ulterior  vitae  gradus,  systema 
evehitur. 

§.  12* 

Schema  originis  et  -progressus  systematis  nervei 
s.  scala  .sensibilitatis  animalis. 

%  V  .  . 

Quando  irritabilitas  in  corpore  animali  ad  sum¬ 
mos  gradus  ascendit,  ex  irritabili  systemate  sensi¬ 
bile  prodit,  ex  vase  et  sanguine  nevrilema  nascitur 
et  nervea  pulpa. 

In  corde  irritabilitatis  ad  extremos  auctae  gra¬ 
dus  sedes ,  sed  .incipientis  sensibilitatis  incunabula. 
Per  trabeatos  et  fasciculatos  musculosi  cordis  can¬ 
cellos  minimi  nervuli  progerminant  tenerrimi  mol¬ 
lissimi.  Hi  cordis  nervuli  incumbunt  vasis  arterio¬ 
sis  ,  sequuntur  tracheas  pectoris,  et  in  intestina 
abdominis  distribuuntur.  Triplex  hujus  nervi  status, 
quem  organicum  seu  vegetativum  adpello:  pars 
cardiaca,  mollior  vasis  adhaeret*  pars  pneu¬ 
matica,  respirationis  instrumentis  annectitur ; 
pars  splanchnica  demum  organis  abdominali¬ 
bus  implicatur. 

Per  totum  in  trunco  decursum  hujus  nervi  mul¬ 
tiplices  rami  copulis  nerveis  in  caput  et  spinam 
propagantur,  copula  encephalica  prima  secundo 
ramo  quinti  paris  jungitur,  et  cerebelli  parat  initia. 

Cerebellum  nempe  ex  vasorum  vertebralium 
oritur  sanguine ,  qui  ex  minimis  membranae  vascu¬ 
losae  ramusculis  sub  globulorum  oxygenajtorum  forma 
non  secernitur, sed  transformatur*),  et  nunc  organici 
nervi  copulas  encephalicas  circumfundit.  Ex  cinerea 

*)  In  secretione  remanet  arteria,  in  transformatione  iri  aliud 
organum  mutatur. 


in  medullarem  substantiam  transiens  cerebellum  ena¬ 
scitur  quod  juxta  mea  circa  hoc  organum  observata  nil 
nisi  animale  est  instrumentum  ad  instaurandum  vita¬ 
lem  in  organis  automaticis  processum.  Nervus  enim 
vagus,  qui  ex  cruribus  cerebelli  producitur,  satis 
manifesto  ostendit,  esse  nervi  sympathici  comitem 
ad  respirationis  et  digestionis  functiones  extollen¬ 
das  et  majori  vi  incitandas. 

Ex  cerebelli  parte  superiore  prodeunt  duo  fas¬ 
ciculi  medullares,  qui  versus  corpora  quadrigemina 
diriguntur,  cum  iisdem  etiam  cohaerent,  sed  maxi¬ 
mam  partem  sub  iisdem  producuntur  et  in  cerebri 
meditullium  immerguntur,  ubi  in  ganglio  cerebri 
maximo  ceteris  ibi  ex  omni  parte  concurrentibus 
nervosis  filamentis  immiscentur.  His  fasciculis  ad¬ 
jacent  colliculi  sensorii,  id  est,  nervorum  in  orga¬ 
na  sensuum  derivatorum  origines  videlicet  gusta¬ 
torii  ad  medullae  oblongatae  initium,  acustici  in 
fundo  ventriculi  quarti,  et  olfactorii  ac  optici  nervi 
in  ventriculo  cerebri  tricorni.  His  sensoriis  colli¬ 
culis  supersternitur  membranae  vasculosae  stratum, 
et  hoc  super  ex  arteriarum  carotidum  sanguine  ori¬ 
tur  cerebri  utrumque  hemisphaerium  ex  membrana 
cerebri  innumeris  vasculis  exornata,  et  duplici 
sibi  verticaliter  opposito  flexu  gyros  cerebri  effor- 

mante.  Enata  inde  cinerities  in  medullares  "fibras 
transit,  qui  in  duplex  systema  abeunt,  quorum 
unum  systema  trabum  seu  conjunctionis, 
alterum  systema  crurum  seu  p  r  elongatio¬ 
ni  s  adpellari  placuit. 

Hoc  ex  carotidum  vasis  ex&rtum  organum  in 
animali  natura  summum  est  ob  maximum  luminis 
super  gravitatem  excessum.  In  hoc  hemisphaerio¬ 
rum  meditullio  radiat  humana  idea  et  ratio,  ex 
quibus  animi  facultates  superiores  et  vere  divinae 
deducuntur. 

Ex  hemisphaeriorum  utroque  systemate,  ex  sen¬ 
suum  colliculis,  ex  cerebelli  meditullio  tundem  col¬ 
liguntur  filamenta  nervea,  quae  sibi  annexa  me¬ 
dullam  oblongatam,  inter  se  autem  penitius 
juncta,  spinalem  medullam  constituunt,  unde  nervi 
in  omnia  motus  voluntarii  organa  distribuuntur» 

Schema  ergo  totius  systematis  nervei  hoc  est: 


I.  Nervus  organi-f  pars  cardiaca /'sensus  obscurus  ei 

cus  ex  corde  pro^x  triplex  pneumatica  'tum  percipiendus  3 
deuns  (.  splanchnica  )  si  animale  systema 

(torpet. 

H.  Cerebellum  ra-(  ex  systemate  arte-(  est  adparatus  in¬ 
dicem  habet  co- Viarum  vertebra--  jstauratorius  vitae 
pulam  encephali-  Sium  crescit  et  au- \organicae  in  corpo- 
cam  nervi  orga-/getur.  /re  animali  sensus 

nici.  I  h  v  vividior. 


III.  Colliculi  seiw 
sorii  ex  fascicu-Vex  vasis  cerebri 
lis  medullaribus  Jprofundis  circulo 
cerebelli  ad  cor-SWillisii  connexis, 
pora  quadrigemi-; 
na. 


V  sensus  distinctus 
jvividus  vere  ani~< 
\malis. 


IV.  Hemisphaeria/ 
ex  colliculo  ol-  ^Arteriarum  caroti- 
factorio  et  optico) dum  ope  aucta, 
enata. 


Sensus  internus  et 
'animi  facultatis  su¬ 
periores. 


V.  Medulla  spina-/' 
lis  ex  fasciculis»  arteriis  spinalibus! 
cerebri  et  cere  \ex  vertebralibus  \ 
belli  medullari-ycervicalibus,  dor-yest  motus  animalis 
bus  et  filamentis  'jsaJibus,  lumbalibus  jorganon. 
nerveis  colliculo- /non  fit  aut  augetur./ 
rum  sensoriorumf  sed  nutritur.  f 

componitur,  ^  ^ 


r 

Vos,  qui  scientiarum  et  artium  studiis  non  de-* 
lectamini  modo,  sed  et  earundem  in  excolenda  hu¬ 
manitate  vim  et  pretia  agnoscitis,  Circuli  Nicrani 
et  urbis  nostrae  Antistites ,  Proceres ,  verbi  divini. 
Ministri  ,  Patres  senatus  conscripti ,  Doctores  et 
Professores  in  Universitate  Ruperto  =  Carola  ce= 
leberrimi ,  Commilitones  strenui ,  Auditores  om= 
nium  ordinum  honoratissimi :  ut  me  dicentem  be¬ 
nigne  audire,  et  actum  solemnem  vestra  praesentia 
condecorare  velitis,  ea,  qua  par  est,  observantia 
rogo. 

P.  P.  Heidelbergae,  ad  d.  XX.Nov.  MDCCCX, 


Sub  Sigillo  Ijniversitatis. 

